open-index/open-wikipedia-markdown huggingface dataset:
獅子山下 (歌)

《**獅子山下**》係香港一首經典流行曲，本身係1970年代香港電台實況電視劇《獅子山下》嘅主題曲，由顧嘉煇作曲同編曲，黃霑填詞，羅文主唱。首次收錄嘅專輯係羅文1979年發行嘅《好歌獻給您》。1996年，經羅文重新灌唱，編曲冇變，收錄喺佢出道25週年嘅精選輯《羅文 25》，並拍攝MV，後嚟成為兩台嘅冠軍歌。2006年，容祖兒發表同羅文隔空對唱嘅版本，收錄於專輯《Ten Most Wanted》（第二版），編曲監製杜自持。

《獅子山下》推出初期反響一般，直至八十年代中後期，香港人先至逐漸產生共鳴。2002年，香港陷入政經低潮，財政司司長梁錦松引用呢首歌嘅歌詞勉勵香港人，成為一時熱話。歌曲後嚟廣泛喺民間同政府嘅活動之中，所以被譽為非官方嘅香港之歌。

## 音樂特色
作曲：
*曲式結構：前奏A1段－A2段－B段－A3段－間奏－B－A3－尾聲
*節奏、速度：4/4拍子，平穩速度。
*調：主歌為F大調，副歌有短暫轉調。
*音域：純十二度。

編曲：
*運用咗鋼琴、小提琴、雙簧管、圓號、大提琴、套鼓、結他、低音結他。副歌擊鼓力度加強，匯集弦樂同銅管樂器，提高氣勢形成高潮。

歌詞：
*主要一字一音，隔句押韻：「eoi」。
*以三及第文體（文言、白話、俗語嘅結合）寫成，典雅嘅有「同處海角天邊，攜手踏平崎嶇」，俗嘅有「我哋」。

## 獎項
*1999年：世紀中文歌曲選舉（香港電台舉辦）－ 入圍前廿名
*2010年：國際華語音樂聯盟 － 華語金曲獎：30年30歌

## 參考

類:獅子山下系列
運動鏈

**運動鏈**（英文：**kinematic chain**）喺機械工程學上係指若干個由關節連埋一齊嘅剛體（rigid body）。
## 睇埋
*機械人
*逆運動學
連桿機構

**連桿機構**（）喺機械工程上係指一柞連埋一齊、用嚟控制力以及郁動嘅物體。

## 數學模型

喺用數學模型模擬一個機械系統嗰陣時，工程師好多時會將組成件機械嘅簡單機械視為運動鏈（kinematic chain）同連桿機構，即係當每件簡單機械係一件唔會變形嘅剛體（rigid body），而每件嘅形狀同長度限制咗同佢相連嗰啲部件嘅郁動。例如想像圖 1 入面嗰個連桿機構（睇埋平面四連桿機構），圖 1 個機構包含三碌槓桿，槓桿之間嘅係關節位，其中兩個關節位（下面有三角嗰兩個）用鉸定死咗唔郁得，而（例如）如果將兩架機械分別駁落去個機構淨低郁得嗰兩個關節位嗰度，就做到用其中一架機械嘅郁動帶動另外嗰架郁。

喺用數學模型模擬呢個連桿機構嗰陣，機械工程師會當嗰幾碌槓桿係唔會變形嘅剛體，用一個坐標表示第一個關節嘅位置 (x_1, y_1)，而因為經已假設咗個連桿機構係剛體（形狀同長度唔會變），加埋畢氏定理，所以另外嗰一個關節嘅位置 (x_2, y_2) 實會同 (x_1, y_1) 成一個固定嘅幾何關係：

:(y_2 - y_1)^2 + (x_2 - x_1)^2 = l^2 ；[1]，當中 l 係中間條桿（零舍粗嗰條）嘅長度。喺假設咗條桿係剛體嘅情況下，l 會係一個常數。

噉就有咗一個局部描述成個系統嘅數學模型。當一個機械工程師手上有咗大量呢啲噉嘅算式，佢就能夠模擬（例如）「當部機械呢個部份喺呢個位置嗰陣，另外呢個部份會喺乜位置」等等，形成一個能夠精確噉描述部機械嘅運作嘅大數學模型。

## 攷
深圳機場北站

係中國廣東深圳嘅火車站，2019年12月15號起好，喺寶安區西北邊嘅寶安國際機場四號航站樓入面。

呢個站亦係深圳地區其中兩個喺寶安國際機場入面嘅火車站。

## 轉車鐵路線路




類:寶安區
機械效益

**機械效益**（**mechanical advantage**，簡稱「**MA**」）係機械工程學上嘅一個概念：一架機械會受到一股力，並且向一個負荷力作功，如果忽略摩擦力所引致嘅作功流失，「作用力施嘅作功」會等如「負荷力受嘅作功」，但係喺現實世界，前者基本上實會細過後者，而作用力同負荷力之間嘅比例就係所謂嘅，即係話：

:MA = \frac{F_o}{F_i}，當中 F_o 係負荷力所受嘅力，而 F_i 係施嘅力。
機件

（），粵文又有叫，喺工程學上係指一部機械當中將力同能量轉化嘅構件。一件機件會以某啲力或者能量做 `input`，並且用佢嘅物理特性將呢啲力同能量轉化成第啲力同能量（`output`）。例如：
*齒輪：**輸入**：一個齒輪嘅旋轉；**輸出**：另一個齒輪嘅旋轉；
*凸輪同從動件：**輸入**：一個凸輪嘅旋轉；**輸出**：從動件嘅直線郁動；
*齒輪泵：**輸入**：齒輪旋轉嘅力；**輸出**：流體嘅郁動；
*連桿機構（linkage）：**輸入**：一個點嘅週期性郁動；**輸出**：另一個點嘅週期性郁動；
... 等等。

一部機械由多件機件組成，最先接受 `input` 嘅機件會將力或者能量轉化，將佢哋嘅 `output` 交俾下一柞機件，做後者嘅 `input`，（如果部機設計正確）最後成部機械所俾嘅 `output` 就會係設計者想要嘅 `output`。機件係對機械嘅概念化上嘅重要一環：例如 19 世紀德國工程師法蘭斯·烏勞斯（Franz Reuleaux）就嘗試紀錄嗮當時已知嘅機件，並且將機件當做機械嘅基本組成元素，認為世上嘅機械冚唪唥都可以當做某啲特定機件嘅組合。

## 種類

## 睇埋
*機械
*連桿機構
*齒輪

## 參考
*Oberg, Erik; Franklin D. Jones; Holbrook L. Horton; Henry H. Ryffel (2000). Christopher J. McCauley; Riccardo Heald; Muhammed Iqbal Hussain (eds.). *Machinery's Handbook* (26th ed.). New York: Industrial Press Inc. ISBN 978-0-8311-2635-3.
*Oberg, Erik; Franklin D. Jones; Holbrook L. Horton; Henry H. Ryffel (2000). Christopher J. McCauley; Riccardo Heald; Muhammed Iqbal Hussain (eds.). *Machinery's Handbook* (30th ed.). New York: Industrial Press Inc. ISBN 9780831130992.
*Reuleaux, Franz (1876). *The Kinematics of Machinery*. Trans. and annotated by A. B. W. Kennedy. New York: reprinted by Dover (1963).
*Uicker, J. J.; G. R. Pennock; J. E. Shigley (2003). *Theory of Machines and Mechanisms* (3rd Ed.). New York: Oxford University Press.

## 攷

## 拎

*Balanced hinge-lever mechanism.
*507 Mechanical Movements a 1908 publication by Henry T. Brown.
*The Reuleaux Collection of Kinematic Mechanisms at Cornell University (PDF).
凸輪

**凸輪**（**cam**）係指一個某個部份凸起咗嘅轆，作用係將旋轉性嘅郁動轉化成打直嘅郁動。凸輪可以按形狀分做好多種。跟住一個凸輪郁嘅打直結構係個凸輪嘅**從動件**（follower）。
機械密封

**機械密封**（**mechanical seal**）係機械結構件嘅一種，作用係確保部機械裏面嘅流體唔會流走。
桁架

（）係一柞由樑等嘅元件組成，一個剛固（一般情況下唔會變形）嘅結構，喺工程學上一般俾人用嚟支撐住某啲嘢。

## 睇埋
*結構工程
熱引擎

**熱引擎**（）係將熱能轉化做動能嘅引擎。

想像以下呢個設計：假想而家有一個煙囪，下面有一缸水，缸水下面有個大火爐煲緊啲水，個煙囪上少少嘅地方有個渦輪，個渦輪－好似水車同風車噉－喺有某啲液體或者氣體流過佢嗰陣會旋轉，當缸水滾嗰陣，啲水會變成好熱嘅水蒸氣，蒸氣會向上陞，然後就會向個渦輪施一股力，只要股力夠勁，個渦輪就會轉－跟住同水車以及風車同一道理，如果將渦輪駁落去某啲機械嗰度，就做到「用熱能帶動一部機械」嘅效果。廿一世紀嘅發電廠好多時就係用一啲大規模嘅蒸氣渦輪（steam turbine），利用上述呢個原理，由燒煤炭或者核能等嘅熱力源嗰度帶動大型渦輪轉動。

## 攷

類:引擎
構件

**構件**（）係複合機械最基本嘅組成部份，包括（但唔淨衹有）六大簡單機械。
可程式化邏輯控制器

**可程式化邏輯控制器**（**programmable logic controller**）係一種專門用嚟控制機械運作嘅電腦。佢由CPU同埋內存為主，加埋電源模塊、數碼輸入輸出（DI/DO）、模擬輸入輸出（AI/AO）、直流輸出同埋通信模塊等等構成。

## CPU工作模式
一般嚟講CPU有三種工作模式：停止（Stop）、啟動（Startup）、運行（Run）。

停止模式下CPU毋執行程式，可以喺邇陣時下載程式入去。

啟動模式嗰陣，CPU會執行所有啟動邏輯（如果有嘅話），譬如內存同埋輸入輸出口嘅初始化等等；邇陣時CPU毋會響應中斷（interrupt），而係會捉佢哋留到運行模式嗰陣先處理。

運行嗰陣，CPU就執行掃描循環、毋停噉掃描啲輸入輸出口同埋程式，而且當中任意時刻都接受中斷；Run模式下用户都可以下載部分項目內容入到PLC。一般嚟講個循環會係噉樣：寫輸出口存儲器到物理輸出；從物理輸入複製啲狀態落輸入口存儲器；執行主程式（操作塊（OB））；自我測試診斷；喺循環過程中任意時刻響應中斷事件同埋通信請求。有啲PLC仲提供唨熱重啟（Warm Restart）方式，喺毋清除記憶體嘅情況下重啟。

## 用户程式
用户編輯得嘅程式可以有三種對等嘅程式語言：LAD、FBD、SCL，兩種編程結構：線性（linear）結構同埋模塊化（modular）結構。啲程式主要有幾大部份鬭成，即操作塊（OB）、函式同函式塊（FC/FB）、數據塊（DB）。操作塊定義唨程式嘅總體結構，有啲操作塊會有埋預定義行為同埋啟動事件，無論線性結構定模塊化結構都用到佢。函式同函式塊裏便包含唨某啲針對特定功能或者參數組合嘅程式碼，可以俾操作塊呼叫調用，用於模塊化結構入邊。數據塊裏便就存貯啲程式可以使到嘅數據。函式塊比起函式嚟講就多唨一個佢自用嘅存儲空間，即局部嘅數據塊。

## 定時同計數
PLC支持定時或者計數功能。定時器係PLC編程入邊經常用到嘅組件，一般都係憑輸入、計數嚟對定時器個輸出進行特定操作。按照計數對應嘅效果，佢可以分為延時（計數嗰陣出特定時長On脈衝，滿則OFF；Pulse timer）、延遲（計數嗰陣出OFF，滿則On；On-delay timer）、延長（計數嗰陣出ON，滿則OFF；OFF-delay timer）等等。延遲仲可以有特殊嘅累計延遲（ON-delay Retentive timer），佢個計數可以著打斷或者繼續，直到數滿出On。

計數器都比較類似，好多時佢都係跟定時器一樣使埋IEC元件。佢可以係往上數（count up，CTU）計數器，往下數（count down，CTD）計數器，抑或係上下數兼有之（count up and down，CTUD）。對於重置返起點，往上數會帶重置0功能，往下數會帶重置定數（相當於頂上嘅0）功能，而上下數就兼有，以適應毋同需求。

## 考
工程學設計過程

**工程學設計過程**（參見）係工程師喺解決佢哋專業上遇到嘅問題嗰陣普遍會跟從嘅一系列疊代步驟：一般嚟講，工程師要解決嘅問題都離唔開「幫手設計出一件能夠解決某啲特定問題嘅產品」，例如係一部專門攞嚟做某樣工作嘅機械呀噉；所以工程學設計過程基本上就係講緊要
*了解清楚件產品要達到乜條件，
*再按呢樣資訊設計出件產品，
*重複噉做設計過程嗰柞步驟，一路做到收得工為止。
喺成個設計過程當中，工程師會用到數學、自然科學（尤其係物理學）以至經濟學等領域上嘅知識。

工程學設計過程同科學上所用嘅科學方法有相似之處：工程學設計過程旨在用設計嚟解決一啲實用上嘅問題，而科學研究旨在用實驗等嘅方法嚟解答一啲理論性嘅問題（簡單講即係嘗試緊解釋宇宙嘅運作）；兩個過程都要建基於已有嘅知識，並且逐漸噉縮窄研究嘅範圍，追求新嘅知識；兩者主要分別在於，工程學睇重**[[發明]]**一啲新嘅事物，而科學睇重**[[發現]]**一啲一路都存在、但前所未知嘅事物。

## 步驟

喺一般嘅分法上，工程學設計過程大致上有九大步驟：
***界定問題**：工程學設計過程第一個步驟係要界定要解決嘅問題；喺呢個步驟，工程師會問以下嘅問題：
**要解決嘅問題係乜？（隻軟件嘅輸入同輸出要係啲乜？）
**邊個需要解決呢個問題？
**點解呢個問題需要解決？
**舉個例說明，想像有個軟件工程師俾人請佢開發一個繪圖軟件俾攝影師用；喺界定問題階段，個軟件工程師要做嘅係了解攝影師做嘅工作，整返個列表，列出嗮隻軟件需要有啲乜嘢功能（攝影師需要嘅功能同一般人需要嘅好唔同，同時佢哋嘅需要又會同畫家嘅唔同）。
***做研究**：由其他人嘅經驗當中學習（呢點同科學方法一樣）－個工程師要做吓資料搜集，睇吓其他人有冇遇到過類似嘅問題，同埋佢哋係點樣解決個問題嘅：
**其他人有冇解過類似嘅問題？
**嗰啲人係點樣解個問題嘅？
**講返頭先軟件工程師嘅例子，佢需要去搜集資料，睇吓前人整過嘅繪圖軟件，知道呢啲軟件有乜功能同埋用起上嚟順唔順手；呢啲資訊好重要，因為呢啲資訊會話俾佢知，有啲乜嘢功能前人經已整咗（所以如果佢想自己整嗰隻軟件有競爭力，佢就要諗多啲有用嘅額外功能）、有啲乜嘢功能之前嗰啲軟件整得唔順手（所以佢可以靠將呢啲功能整得順手啲，令自己隻軟件有競爭力）... 等等。
***講明要求**：講明件產品有啲乜嘢要求係要達到嘅，即係話要：
**搵出類似產品有乜共通嘅重點特徵。
**了解呢啲特徵點樣幫手解決個問題。
**又講返頭先軟件工程師嘅例子，佢要列出有啲乜嘢功能係之前嗰啲繪圖軟件冚唪唥都有嘅（好似係俾用家睇同放大幅圖像以及係上色等等）－呢啲功能佢隻軟件要有齊嗮，而且佢要明白每個功能滿足咗用繪圖軟件嘅人嘅乜嘢需要（同諗吓自己隻軟件滿足到乜打前嘅軟件滿足唔到嘅需要）。
***諗計**：工程師要諗計，諗出若干個可能方案（有咁多諗咁多）：
**度竅；
**畫設計圖；
**計吓數，睇吓每個方案嘅效率。
**又講返頭先軟件工程師嘅例子，佢可能要諗幾個方案出嚟，每個方案係一段虛擬碼、知道嗮嗰段碼會用乜嘢演算法（喺實際應用上，每段碼會起碼有幾廿萬行碼）。

***揀好設計**：跟住個工程師要由諗出嚟嘅計當中揀一個：
**搵個基準量度一個設計要點先算「好」（要效率？定係要以第啲嘢作準？）；
**計吓每個方案喺基準上嘅表現（邊個效率最高）？
**揀表現最好嗰個。
**又講返頭先軟件工程師嘅例子，然後個工程師會再用運算理論上嘅方法，計吓每段碼嘅效率同其他表現指標（好似係「行起上嚟平均會幾嘥時間」同「喺最壞情況下會嘥幾多時間」等）。
***發展設計**：工程師要慢慢細執個設計：
**要詳細度好整件成品出嚟嘅每個階段（即係製造過程）；
**要度好用乜物料；
**要度吓個設計喺之前嘅階段當中冇度到嘅細節部份。
**又用返軟件工程嘅例子，個工程師要度吓（例如）要用乜程式語言去寫隻軟件嘅程式、個工作時間表係點（喺乜嘢時間要做到邊度）、同個程式要分做幾多個檔案等等。
***整[[原型]]**：然後，個工程師就要整返個原型（prototype）出嚟。一個原型係指一個有可能出得街、行得到嘅成品：喺打前嘅階段當中，件產品都係一件淨係概念上存在嘅物件，所以冇得攞去做測試，而一個原型係行得嘅版本，可以俾個工程師攞去做測試。例如係一個實際行得到嘅程式（軟件工程）或者一架實際郁得到嘅汽車（機械工程）呀噉。

***[[產品測試|測試]]同重新設計**：工程師跟手要攞個原型去做測試，實際行吓睇吓點（行起上嚟順唔順暢，如果係電腦軟件嘅話，即係行起上嚟有冇 bug 等嘅問題）。喺實際應用上，通常個工程師初頭嗰陣都係諗住自己條橋係天衣無縫嘅，但一到咗測試階段會搵到啲意料之外嘅甩漏。如果佢發現個原型有問題，噉就要去做重新設計，嘗試整一件冇問題嘅產品。
***發佈結果**：上述嘅工作冚唪唥搞掂嗮，件產品出咗街（或者正式宣告失敗）之後，工程師要向所有有關人員（例如係投資咗落去呢個項目嘅企業）發佈成個項目嘅成果。例如係向請佢設計呢件產品嗰間公司嘅管理層做返個口頭或者書面嘅報告，講吓「成個設計過程做成點」以及「件產品賣成點」等等嘅資訊；有陣時，一個工程學設計過程嘅結果仲會俾人攞去喺期刊上面公佈。

## 睇埋
*機械
*系統
*應用科學
*維修（預測式）

## 文獻

*"Criteria for accrediting engineering programs, Engineering accrediting commission" (PDF). ABET.
*Ullman, David G. (2009). *The Mechanical Design Process*, Mc Graw Hill, 4th edition, ISBN 978-0072975741
*Eggert, Rudolph J. (2010). *Engineering Design, Second Edition*, High Peak Press, Meridian, Idaho, ISBN 978-0131433588

## 引咗

## 拎
* 工程學，不列顛百科全書
白頭佬

**白頭佬**通常指成頭白頭髮嘅男人，亦係一啲知名人士嘅綽號：
*楚原，香港導演同演員
*梁耀忠，香港立法會議員
*黃華和，香港男演員
*董耀中，前香港旅遊業議會總幹事
*拉雲拿利，前意大利國腳
疊代

**疊代**（）係指重複一個過程嚟俾出一連串嘅結果。

## 數學
數學入面疊代可以指函數嘅疊代，即係用同一個函數，上一次出來嘅結果揤返入去做函數嘅輸入。

## 睇埋
*設計
*工程設計
金判坤

**金判坤**（，）係南韓足球教練，舊時係足球員，司職中場。佢喺2012年到2017年做過香港足球代表隊教練，馬來西亞足球代表隊現任主教練。

## 趣聞
香港泛民主派政治人區諾軒（人稱「區軒」）個樣同金判坤幾似，所以區諾軒又畀人叫做「翻版金判坤」。

## 出面網頁

類:足球教練
高等法院

**高等法院**通常係一個地方第二高嘅法院，比起最高法院低一級，主要係少咗終審權。
## 各地高等法院
*：香港高等法院
高院

**高院**可以係：
*高等法院嘅簡稱：
**香港指香港高等法院。
**中華民國指臺灣高等法院或福建高等法院。
*中國大陸指任何一間高級人民法院。
*最高法院嘅簡稱：
**星加坡指星加坡最高法院。
*高院鎮，中國四川南充西充一鎮。
最高法院

**最高法院**通常係一個地方最高級嘅法院，比起高等法院高一級，主要負責一單案嘅終審。
## 各地最高法院
*：香港終審法院
**：英國樞密院司法委員會（嗰時香港最高法院只算係高等法院嘅級別，無終審權）
*：英國最高法院
終審法院

**終審法院**係中華人民共和國嘅特別行政區入面行使最高法院職能嘅法院，可以係：
*香港終審法院
*澳門終審法院
高等法院 (香港)

**香港高等法院**（）係香港嘅高等法院，屬香港司法機構旗下，係香港第二高級嘅法院，比香港終審法院低一級，比香港區域法院高一級。高等法院喺1997年7月1號香港主權移交嗰陣成立，取代咗香港最高法院。

香港高等法院喺金鐘金鐘道38號高等法院大樓。

香港高等法院可以分做兩大部份：香港高等法院原訟法庭同香港高等法院上訴法庭。
咖喱飯

**咖喱飯**係指將咖喱配搭白飯嘅餐，當中最常見嘅係日式咖喱飯，而香港同南亞各地亦都有唔同種類嘅咖喱飯。

File:HK 觀塘 Kwun Tong Hung Sing Fortune restaurant take-away curry chicken rice box lunch November 2018 SSG 02.jpg|香港嘅咖喱飯盒
File:SL-rice and curry.jpg|南亞地區嘅咖喱飯
拉雲拿利

**拉雲拿利**（， ）係意大利前足球員，司職前鋒，1993年到1996年效力過意大利足球代表隊。皆因佢出道以嚟一路都係一頭白髮，所以畀人叫做「白頭佬」。

## 出面網頁
最高法院 (香港)

**香港最高法院**（）係香港英治時期嘅最高級法院，1844年成立。喺1997年7月1號香港主權移交嗰陣，最高法院喺香港最高級法院地位由終審法院取代，最高法院就改名香港高等法院，英文名稱改做「The High Court」。

## 史

### 前世
1833年8月英國率先喺廣州成立咗英國駐華司法院（駐華刑事和海事法院，the Criminal and Admiralty Court），喺廣州一帶嘅港口碼頭停泊嘅英國船隻都可以開庭，由英國駐華商務總監兼任法官，陪審員就委任由12位喺廣州嘅英國僑民來做，處理當地涉及英僑嘅各類糾紛。呢啲設置係遵循咗1833年8月28號英國議會通過咗嘅同大清中國同印度貿易關係嘅法案，經英皇禦准咗嘅議會任免書等就喺12月9號喺白禮頓嘅法院發布咗。

### 遷址改組
1841年英國開始管治香港後，1843年1月4號英國駐華司法院就由廣州搬咗過去，改由首任港督砵甸乍同埋副總督德忌立兼任裁判官，用返英國軍法去審案。

直至1844年，由倫敦委派咗名司法官接掌，司法官到埠後當局喺8月21號公佈咗高等法院條例，註銷咗原先嘅駐華刑事和海事法院同廢止咗軍法，改組英國駐華司法院交咗畀司法官主持，同時聲明轄區嘅華人居民刑事訴訟可依返《大清律例》來審，正式成立做香港最高法院，雖然叫最高法院，不過就冇終審權，終審要去返英國嘅樞密院司法委員會（坊間通常簡稱做「樞密院」）。

## 司法權力
英國喺廣州一帶開始自己搞嘅刑事兼海事審理，經已削弱咗大清嘅司法管轄，宣示咗大英帝國嘅司法權力。在港定點後嘅最高法院， 接掌嘅司法官係英國大律師休姆（John Hulme），擔當咗第一位首席按察司(而家嘅首席大法官)，喺1844年10月2號開庭，標誌着香港司法脫離行政機關而獨立，不過休姆按察司仲身兼咗定例局(即而家嘅立法會)議員，直至1889年港府決定按察司一職唔再搞立法，先至正式三權分立。

最高法院除咗確立咗英國在港司法權，仲延續咗英國在華嘅司法管轄權，皆因高院除咗負責審理在港嘅一切重要案件，仲兼審埋中國大陸各通商口岸涉及英僑嘅重要案件，管轄範圍畀大英當局授權覆蓋中國大陸海岸外100海哩。另外在港華人所犯嘅輕微刑事案就由裁判署審理。 喺1865年喺上海另成立咗英國在華及在日最高法院，以管理中國大陸及日本嘅司法上訴案件，最高法院權力先至收限返本地審理。

## 影響
根據 1844 年嘅《最高法院條例》，英國法（包括咗普通法、判例法、衡平法同制定法等）喺香港都適用，英國司法機構嘅設置及許可權嘅劃分、法官制度、律師制度等跟著一齊引入咗香港，對香港本地嘅華人司法習慣等就未有所排除，令香港慢慢構建成具備東方特色嘅普通法地區。直至香港主權移交前，香港直接適用嘅英國判例法，係得英國上議院同樞密院司法委員會嘅判例先具約束力，其他普通法適用地區嘅判例一般就會尊重兼採納。

## 在港舊址
香港最高法院有三代辦公地方：第一代係喺而家嘅畢打街華人行現址，第二代係1912年啟用、喺昃臣道嘅最高法院大樓（而家嘅終審法院大樓），第三代係1984年啟用、喺金鐘道嘅最高法院大樓（而家嘅高等法院大樓）。第三代最高法院大樓正門出面條馬路，就用咗「最高法院」個名命名做「法院道」（）。

## 參考
選舉呈請

**選舉呈請**（）係畀人推翻議會選舉結果嘅司法程序，起源自英國，而畀過英國管治嘅香港、紐西蘭等地亦都有同類嘅制度。

若果呈請勝訴，就會推翻受影響議席嘅選舉結果，原本當選者就會無咗議員資格，當局再按情況去安排補選填補議席空缺。
陳欣兒

**陳欣兒**（，），係香港民主黨員，南區區議會利東一選區前任議員。

陳欣兒大學讀香港理工大學社會政策及行政系，實習嗰陣已經幫過民主黨手，之後就正式加入民主黨，開始做南區區議員區諾軒嘅議員助理。隨住區諾軒退出民主黨同參選立法會補選做咗立法會議員，區決定將區議員職務交棒畀陳欣兒。陳欣兒喺2019年第6屆區議會選舉參選南區區議會利東一選區，最終成功當選，順利接棒。

2021年7月頭，佢同黨友羅健熙、徐遠華、陳炳洋、潘秉康、黎熙琳、嚴駿豪一齊劈炮唔撈，辭任區議員。
氹仔線

**氹仔線**（，）係澳門輕軌營運緊嘅鐵路線，2019年12月10號通車，通咗車嘅路段（澳門半島到氹仔跨海段及氹仔段）由媽閣站去到氹仔碼頭站。

2021年10月20號開始，氹仔線因為換電纜而暫停服務，到2022年4月3號先至恢復番營運。 

2023年2月27號，媽閣站主體工程起好咗，之後澳門輕軌股份有限公司開始對氹仔線延伸去到媽閣站進行咗三個唔同規模同階段嘅測試，隨後系2023年11月完成哂所有測試。 隨後喺2023年12年8號開始正式延伸到位處喺澳門半島嘅媽閣站，標誌著澳門輕軌正式由氹仔哥頭連通到澳門半島。

## 車站一覽
*媽閣站
*海洋站
*馬會站
*運動場站
*排角站
*路氹西站
*蓮花站（可轉乘橫琴線）
*協和醫院站（可轉乘石排灣線）
*東亞運站
*路氹東站
*科大站
*機場站
*氹仔碼頭站

## 參考
海洋站

**海洋站**（，）係澳門輕軌氹仔線一個車站，喺嘉模堂區，2019年12月10號啟用。車站個名嚟自住宅海洋花園。 直至2023年12月8日媽閣站通車之前系氹仔線嘅其中一個尾站。

海洋站系成個輕軌系統入面唯一一座設系地面兼島式月台嘅車站。

## 參考
路氹西站

**路氹西站**（，）係澳門輕軌氹仔線一個車站，喺路氹城，2019年12月10號啟用。車站個名嚟自嗰度係路氹城西部。
蓮花站 (澳門)

**蓮花站**（，）係澳門輕軌氹仔線同橫琴線嘅一個車站，喺路氹城，2019年12月10號啟用；2023年8月11日因為配合輕軌服務就黎延長到媽閣站所以改咗名，車站個名係嚟自蓮花大橋。
校官

**校官**係軍隊入面嘅中層軍官，軍銜類型嘅一種，常見係分三個軍銜，分別係上校、中校、少校，有啲國家喺上校之上仲有個大校。佢哋軍銜比將官細，比尉官大。

校官成日同將官並稱「將校」。
尉官

**尉官**係軍隊入面嘅下層軍官，軍銜類型嘅一種，有四個軍銜，分別係上尉、中尉、少尉及准尉，比校官細，比士官大。
士官

**士官**係軍銜類型嘅一種，有四個軍銜，分為軍事長、上士、中士及下士，比尉官細。

士官呢個層級雖然有個「官」字，但並唔係軍官。佢哋平時係前線部隊同士兵一齊打仗，譬如指揮士兵去點樣奪取呢幢樓，而且佢嘅工作都要安撫啲士兵，即係要俾啲情緒價值比士兵。所以通常啲士兵都係同士官培養到深厚嘅感情，因為佢哋係並肩作戰，兼且士官係第一個上。而軍官就係大後方指揮，同士兵培養唔到感情，呢個就係佢哋最大嘅分別。
准將

**准將**係軍銜嘅一種，屬將官最低嘅一級，細過少將，大過上校（部份地方係大校）。響有啲地方係冇呢個軍銜，就好似日本。
大尉

**大尉**係軍銜嘅一種，屬尉官最高嘅一級，比少校細，比上尉大。

呢個軍銜得部份地方有，其他地區尉官最高嘅一級係上尉。
上尉

**上尉**係軍銜嘅一種，屬尉官最高嘅一級（部份地區係大尉最高），比少校細，比中尉大。
少尉

**少尉**係軍銜嘅一種，通常屬尉官最低嘅一級，比中尉細，比准尉同軍士長大。
准尉

**准尉**係軍銜嘅一種，比少尉細，比軍士長大。

准尉地位喺軍官同士官之間，有啲地方會歸類做最低級軍官或者最高級士官，有啲地方歸類做獨立階級。
二等兵

**二等兵**係軍銜嘅一種，屬士兵最低嘅一級，比一等兵細。通常無從軍經驗嘅人，一入伍就係由二等兵做起。
原型

喺工程學上，**原型**（）係指可以實際行得到嘅模型，用嚟模擬或者展示設計緊嘅系統同產品實際用嗰陣會係點嘅樣。原型唔一定具備最終成品嘅所有功能，重點係快手整好，可以攞去做測試、收集意見、探索有咩可行性，從而幫助團隊喺正式投入資源前做出更好嘅決策。

唔同開發階段可能會用到唔同層次嘅原型，由紙本原型到近乎同成品無異嘅樣板都有。諸如軟件工程、電子工程以至網頁設計等咁多唔同嘅設計同工程領域，都會用到原型呢個概念。

## 基本概論

原型通常會省略系統嘅某啲設計細節，例如係缺乏容錯能力，或者用家介面完全冇做過美化呀噉。話雖如此，原型依然能夠運作，可以攞去試用同睇。

原型有好多種用途：
*可以用嚟做測試，評估用戶體驗；
*做 demo，示範技術概念或者新功能；
*發現個設計有咩漏洞或者不合理之處；
*用嚟做團隊內部或者同客戶溝通嘅工具。
喺某啲工程領域，製作實際成品嘅成本可以好高昂，整原型做測試就可以免卻好多麻煩。

製作原型嘅概念，同建築設計上嘅建築模型好相似：例如依家要起一棟大廈，實際起嗰時用料同工時等都會涉及巨額嘅資源；如果咩原型都冇就直接施工，一旦出錯，代價極高。因此建築師同工程師往往首先會整返個建築模型出嚟，去騷個設計概念俾人睇，甚至做少少測試。

原型喺英文入便個名係 ，呢隻詞嚟自，大致可以理解為**最初形態**或者**原始形式**噉嘅意思，而中文詞彙**原型**喺意思上好接近呢個詞。

## 主要種類

原型都有得分好多種：
*紙本原型：講緊一張張打印或者手畫出嚟嘅草圖，用嚟大致模擬想設計嗰樣嘢。呢種原型通常係用嚟設計初期諗頭，好處係好易整，可以快速整好並且用嚟做一啲基本嘅測試，整咗出嚟可以攞去成隊人一齊檢查個諗頭，噉團隊未投放大量時間金錢做開發之間，可以首先確認個設計嘅方向啱唔啱。
*行到嘅原型：有齊晒最終成品嘅全部功能，或者近乎有齊晒呢啲功能。
*功能原型：唔單只展示得到設計預期嘅功能，仲大致描繪到最後成品嘅外觀，可以攞去俾個客睇；同最終成品比起嚟，功能原型好可能係用咗唔同嘅技術製作，甚至尺寸同最終成品有差距。
原型整好咗，可以幫設計者驗證佢哋嘅設計概念、攞用家意見、同團隊傾自己嘅諗法。亦有助騷個設計俾人睇，其他人睇到個設計覺得有搞頭，設計者就可以爭取到資金，方便落實開發，亦減少日後要大改嘅風險。

## 製作過程

喺軟件工程當中，製作原型有兩種策略可以用，包括**用完抌製作**同埋**進化式製作**。

用完抌製作係指要有咁快得咁快整一個簡化版本嘅原型，用嚟試驗介面設計或者用戶嘅需求。呢種原型目的唔係要用落最終產品，而係攞嚟測試同收集用戶意見，完成目的之後啲原型就會「抌咗佢」唔再用。例如家陣要設計登入用嘅介面，編程員可能會用 Python 快速整返個介面出嚟，登入邏輯只係好簡單嘅：

```python
if username == "admin" and password == "1234":
    print("Login sing4 gung1")
else:
    print("Login sat1 baai6")
```

呢段代碼雖然行得，但係冇安全性可言，只可以俾測試者用嚟睇介面同流程，唔會放入最終產品入面。

進化式製作就係指將個原型一路改良落去，最終變成正式產品嘅一部分。開發團隊會逐步加入功能，每次改版都係建立喺上次嘅基礎之上。例如初版可能係一個登入表單，第二輪原型製作嗰陣，編程員就加入鑑別功能，要用戶入密碼先可以簽到。然後佢哋喺接住落嚟嘅步驟，仲會加入各種更進階嘅功能，啲原型唔會「用完就抌咗佢」。

## 睇埋
*三維打印
*產品測試
*複雜系統：假如設計緊嘅系統好複雜，整咗原型出嚟之後往往會發現始料不及嘅錯處。
*音樂上講嘅 demo

## 註釋

## 引咗

## 外拎
* 原型製作共享空間，香港科技園公司
阿公岩

**阿公岩**（）係香港東區一笪地方，屬筲箕灣東部，喺柴灣西面。

## 著名地點
* 譚公仙聖廟
* 明華大廈

## 主要交通幹道
* 東區走廊
* 阿公岩道
* 阿公岩村道
繪圖軟件

**繪圖軟件**（）係指用嚟俾人整同編輯圖像嘅軟件。
## 出名軟件
*Photoshop
## 睇埋
*電腦圖像
Sukiya

**Sukiya**（**すき家**），中國大陸用名**食其家**，係日本連鎖食肆，主要賣日式牛肉飯，同吉野家、松屋並稱「牛肉飯三巨頭」（日文：牛丼御三家）。

Sukiya喺1982年喺日本神奈川縣橫濱開張，之後業務擴展到海外。而家海外據點包括中國大陸、臺灣、香港、泰國、馬來西亞、印尼、越南、巴西同墨西哥等等。

## 名
Sukiya日文名「すき家」本嚟係對應壽喜燒「すき焼き」，不過佢從來都無用漢字去寫「すき家」。到佢要打入中國大陸市場，嗰度規定一定要有中文名，但由於「壽喜家」呢個名太普通，所以就改譯做「食其家」。

到佢先後打入臺灣同香港市場，嗰度舖頭都只係用英文名「Sukiya」同日文名「すき家」，而無用過中文名。

## 各地業務

### 中國大陸
中國大陸嘅食其家喺2008年喺上海開張，而家全國有超過300間分舖，單係上海已經有超過100間。
### 臺灣
臺灣嘅Sukiya喺2014年喺臺北開張，之後擴展到新北、桃園、基隆、臺中、新竹。
### 香港
香港嘅Sukiya喺2019年喺九龍旺角開張。

## 出面網頁
*Sukiya日本官方網站
*食其家中國大陸官方網站
*Sukiya香港官方網站
*
*
壽司郎

**壽司郎**（，；），係日本一間連鎖迴轉壽司專賣店，總部設於大阪府吹田市。公司理念係「うまいすしを、腹一杯。うまいすしで、心も一杯」。

壽司郎喺1984年喺日本大阪開張，喺日本有超過500間分店，之後業務擴展到海外。而家海外據點包括南韓、臺灣、香港、星加坡同中國大陸。

## 睇埋
*鮭魚之亂

## 參考

## 出面網頁
* 壽司郎日本官方網站
* 壽司郎香港
* 
* 壽司郎台灣
*
鄭振永

**鄭振永**（，），藝名**振永**，係韓國男歌手同演員，男團B1A4嘅隊長同領唱。佢重曾經入過ShareFakta_Kpop「南韓最靚仔外表」男明星嘅頭100名。2019年喺電影《大佬上錯身》擔正主角，慿住靚仔嘅外表同出色嘅演技受到唔少人嘅追捧，多咗唔少名氣。

## 拍過嘅戲
### 電視劇

### 網劇

### 電影

### 綜藝

## 音樂作品

## 攷

## 出面網頁
* 
* 

類:流行歌手
類:唱作人

類:韓國男演員
類:電視演員
玉澤演

**玉澤演**（，），韓國男團2PM嘅成員、Rapper。佢除咗以2PM成員嘅身份出席唔同嘅韓國歌唱同綜藝節目之外，亦係一個演員，拍過《灰姑娘的姐姐》同埋《Dream High》等等嘅電視劇。2012年，佢喺檀國大學經營學系學士畢業，然後再讀高麗大學國際經營與貿易學研究所。

## 歌
### 參與嘅歌
* Bada〈Yes I'm In Love〉
* 2009年 白智榮〈내 귀에 캔디 我耳邊的糖果〉Feat. 澤演
* 2010年2月20日 音樂中心金鐘國  回想 Feat. 澤演  
* 2012年 Blue Bears 〈翅膀〉
* 2012年 Miss A〈Madness〉
* 2013年 《我們結婚了 世界版》OST 《I Love You》with 吳映潔（鬼鬼）
* 2013年 趙容弼 第19張專輯 〈Hello〉 日文版  Feat. 澤演

### 自創嘅歌
*日本演唱會單獨表演
**2012年5月25日  and  
**2013年4月15日 

### 個人歌
*以OKCAT的名義發行
** 2013年10月17日 
** 2013年12月17日 （聖誕節版本）

### 個人專輯
* 2017年1月18日：《TAECYEON SPECIAL ～Winter 一人～》

## 攷

## 出面網頁
*
*  
*  
* 
* 

類:南韓歌手
類:流行歌手
類:電視演員
少年衞斯理

**《少年衛斯理》**係衛斯理系列嘅小說，由香港科幻小說作家倪匡所寫，系列編號000，並冇正式編入系列。故事主要描述衛斯理少年嘅經歷。
地底奇人

《**地底奇人**》係衛斯理系列嘅小說，由香港科幻小說作家倪匡所寫，系列編號002。故事連載嗰陣叫《**紙猴**》，《地底奇人》係《紙猴》上半部份，下半部份收錄到《衞斯理與白素》。《地底奇人》嘅「地底」，查實係指傳統幫會。白老大、白奇偉同白素三父女頭一次出場。
衞斯理與白素

《**衞斯理與白素**》係衛斯理系列嘅小說，由香港科幻小說作家倪匡所寫，系列編號003。故事連載嗰陣叫《**紙猴**》，《衞斯理與白素》係《紙猴》下半部份，上半部份收錄到《地底奇人》。故仔講到白素點樣做咗衛斯理嘅未婚妻。
妖火

《**妖火**》係衛斯理系列嘅小說，由香港科幻小說作家倪匡所寫，系列編號004。故事出版成書嗰陣，將《妖火》分成上下兩部份，上半部份叫《妖火》，下半部份叫《真菌之毀滅》。呢本小說係衛斯理系列頭一次加入科幻元素，亦係衛斯理系列由武俠小說轉型做科幻小說嘅里程碑。
真菌之毀滅

《**真菌之毀滅**》係衛斯理系列嘅小說，由香港科幻小說作家倪匡所寫，系列編號005，係《妖火》連載嗰陣嘅下半部份。而「妖火」嘅謎團要到小說最後幾段字先至解開。
藍血人

《**藍血人**》係衛斯理系列嘅小說，由香港科幻小說作家倪匡所寫，系列編號006。故事出版成書嗰陣，將《藍血人》分成上下兩部份，上半部份叫《藍血人》，下半部份叫《回歸悲劇》。呢本小說係衛斯理系列頭一次出現外星人。顧名思義，小說入面嘅外星人流緊藍色嘅血，原著寫佢係嚟自土星。
回歸悲劇

《**回歸悲劇**》係衛斯理系列嘅小說，由香港科幻小說作家倪匡所寫，系列編號007，係《藍血人》連載嗰陣嘅下半部份。所謂「回歸悲劇」係指藍血人方天一路都想返去自己家鄉土星，但返到去先至發現土星已經人面全非，悲劇收場。
蜂雲

《**蜂雲**》係衛斯理系列嘅小說，由香港科幻小說作家倪匡所寫，系列編號008。呢本小說嘅編號開始唔跟連載時序。故仔用海王星嘅外星生物做題材。
奇門

《**奇門**》係衛斯理系列嘅小說，由香港科幻小說作家倪匡所寫，系列編號009。所謂「奇門」要到小說接近結局先至出現，原來係一隻太空船嘅門。

呢個故仔後尾寫咗個續集，叫《天書》。
沉船 (小說)

《**沉船**》係衛斯理系列嘅小說，由香港科幻小說作家倪匡所寫，系列編號012。故仔用人魚做題材。
規律

**規律**係事物之間內在本質嘅聯繫，呢種聯繫不斷重複出現，喺一定條件之下經常起作用，並且決定事物必然向住某種趨向發展。規律係客觀存在嘅，唔係以人嘅意志為轉移嘅，但係人能夠通過實踐認識佢同利用佢。
范鴻齡

**范鴻齡**（，），係香港親中陣營政治人、大律師、生意人，醫院管理局主席。原籍浙江寧波，上海出世，天一閣范欽後裔，1969年香港大學工商管理畢業，北京大學法律學士，擁有執業大律師資格，做過中信泰富董事總經理、香港行政會議非官守成員。

## 選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 公職
*香港再出發大聯盟發起人
## 出面網頁
* 
* 
* Board membership | 香港金融發展局 ，香港金融發展局
## 參考來源


類:香港大律師
類:香港建制派人士
類:香港馬主

類:銀行家
類:北京大學舊生
類:香港大學舊生
類:東華學院榮譽院士

鴻齡
蓮塘站

**蓮塘站**可以係：
* ：京九線嘅站，喺江西南昌縣
* 蓮塘站 (廣州)：廣州地鐵9號綫嘅站
* 銀三角北站：起緊嘅南昌地鐵3號綫南面總站，規劃時嗌**蓮塘站**。
* 蓮塘站 (深圳)：深圳地鐵2號綫同深圳地鐵8號綫起緊嘅站
海山站

**海山站**或者**海山車站**可以係：

* 海山站 (新北市)：臺北捷運板南線（土城線）嘅捷運車站
* 海山車站 (桃園市)：臺灣鐵路管理局林口線嘅廢站
* 海山站 (南浦)：朝鮮鐵路平南線嘅廢站
* 海山站 (深圳)：深圳地鐵2號綫起緊嘅站
* ：英國北愛爾蘭唐郡嘅通勤鐵路站
背景故仔

**背景故仔**（；）喺敘事學同創意寫作上係指一類嘅事件，呢啲事件對個故仔嚟講重要，會對情節同角色嘅行為產生具體影響，但發生喺主要情節之前。正路嚟講，所有有返咁上下重要嘅角色都會有背景故仔，但可能得一兩個角色嘅背景故仔會零舍受注目。

## 基本概念

例子：
*主角係一個孤兒，佢阿爸阿媽嘅死係一個謎，而故仔後期發現（情節入面發生嘅事），原來個故仔嘅大奸角為咗得到主角阿爸阿媽嘅某樣嘢而殺死佢哋（一件影響角色動機嘅往事），知道咗呢點之後，主角更加想打低個奸角（角色動機起變化）。
*《壞蛋獎門人》：主角阿古係一個大賊，一心淨係想專注於佢嘅事業，而且性格有少少冷漠無情；但因緣際會領養咗三個孤兒之後，佢開始軟化（情節入面發生嘅事）；及後佢回想起自己嘅童年，原來佢細個嗰陣成日都俾佢阿媽睇唔起，所以先搞到佢咁執著要成功（一件影響角色動機嘅往事）。
*《五星級大鼠》：主角去到一間五星級大餐廳嗰度要求學廚，正當間餐廳嘅大廚想𢴒佢走之際，主角將一封信交俾大廚，封信係佢啱啱過咗身嘅阿媽寫嘅（情節入面發生嘅事）：原來主角阿媽臨過身之前話俾佢知，主角阿爸查實係嗰間五星級餐廳嘅創辦人，所以佢想靠噉要求間餐廳俾份工主角做（一件引導主角到達主要故仔發生點嘅往事）。

## 寫作手法

作家有好多方法可以喺主情節途中向讀者觀眾傳達角色嘅背景故仔，例：作者可以要主角有一個閃回，即係故仔中途突然改變鏡頭，變成入去主角腦睇主角回想起嘅一段記憶；又可以要啲角色喺對話中途傾到個背景故仔嘅事（不過呢點要做得好有技巧，望落先唔會生硬）；又可以要主角搵到其中一個重要角色嘅日記或者信等嘅文件，並且由文件當中知道背景故仔... 等等。有陣時，一個寫得好嘅背景故仔最後仲可以由作者做擴充，變成一個獨立嘅作品－前傳，例如星戰系列有多套戲都係噉。

## 睇埋
*前傳
*閃回事件
*角色發展

## 文獻

*Herman, D., Jahn, M., & Ryan, M. L. (2010). *Routledge encyclopedia of narrative theory*. Routledge.

## 引咗
 

## 拎
* 背景故事，電視橋段網講背景故仔嘅概念。
沙頭角站

**沙頭角站**可以係：
* 沙頭角站 (香港)：香港舊時沙頭角支綫北面總站
* 沙頭角站 (深圳)：起緊嘅深圳地鐵8號綫嘅站，啟用初期先歸深圳地鐵2號綫
欽廉片

**欽廉片**（）係對欽廉地區（屬中華人民共和國廣西、中華民國主張地區廣東）啲粵語方言嘅統稱。欽廉片下低仲可以分成欽州地區白話（舊稱**欽州白話** ）、廉州話、靈山話、小江話、六萬山話等等啲細方言。代表口音有合浦中心城市廉州嘅廉州話同埋欽州城區嘅欽州白話。湛江近合浦嗰埞嘅海話亦都屬於廉州話。

## 定義跟界定
自從欽廉片作為整體一片粵語方言而着擺上枱面之後，討論關於同點定義欽廉片跟界定邊啲方言屬於或者冇屬於欽廉片嘅一直都冇停過。最初欽廉片衹係指欽州跟廉州笪埞嘅粵語，隻都係學界一直以來嘅普遍認同。但深入研究欽廉片下低具體方言之後，都有好多學者提出支持抑或反對啊種劃分嘅觀點。啲觀點大體係基於語音或者詞彙嘅。

### 語音
語音上定義或者解構欽廉片大概有以下幾種方式。第一種方式係從歷時角度根據全濁音分派、即中古漢語全濁音在方言中嘅對應，之欽廉片著定義為全濁無論聲調都送氣嘅方言、同吳化片甚至乎客家話類似 。第二種方式係從共時角度根據冇同方言之間音值、音類嘅區分混同程度通過加權平均數比較。按照第一種標準，跟廣府片、高陽片、四邑片等等一樣平送仄冇送嘅欽州白話冇符合隻條件；按照第二種標準，欽州白話戥廣州白話音值、音類分混特徵嘅加權平均數分别达到0.52、0.79，超過廉州話戥廣州白話嘅0.27、0.31。基於啊兩種結論，欽州白話反而捱歸為廣府片、高陽片

又或者係歸為啲跟廣府片有直承關係、近似廣府片嘅其他分片（譬如「沿江白話片」）。除開啊兩種方式，《中國語言地圖集》（第二版）就聲稱欽廉片主要特點為聲調合併到上聲、去聲衹有一類、之參考了廉州話同埋欽州白話嘅聲調特點，但靈山話啲舒聲調就冇合併，雖然佢入聲調就類似勾漏粵語貴港話衹有陰入陽入。
### 詞彙
對於欽州地區白話跟欽廉片嘅關係，亦都有人從相同或者相似詞彙入手。譬如通過比較《兩階核心詞表》當中嘅核心200詞同埋《基本詞彙表》當中嘅1200詞，可以得出欽州白話跟北海白話（同屬欽州地區白話）、廉州話、南寧白話（邕潯片）、廣州白話之間嘅詞彙共通程度（見下），據此支持欽州白話屬於欽廉片嘅觀點。

## 分支

### 欽廉地區白話

欽廉地區白話，舊統稱「欽州白話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多尐，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。具體分佈喺欽州城區同埋附近鄉鎮、防城城區、東興、靈山縣城與及下轄墟鎮似武利等、浦北縣城小江（戥小江話並存）、北海城區同埋鐵山港區等埞。各個口音之間啲音韻、詞彙都有相似又有冇同。

### 廉州話

### 靈山話

### 小江話/浦北話

### 六萬山話

### 新立話

## 總體音系
總體嚟講，欽廉片啲方言多多少少有以下特點  ：

# ea表示[ə]。
# 暗色表示冇符合描述。
# 白話新派宕合有gwong、kwong、gwok、kwok。

## 睇埋
* 粵語方言分片

## 考
波斯王子系列

**波斯王子**（英文：**Prince of Persia**）係由 Jordan Mechner 創作嘅一個電子遊戲系列，以動作冒險遊戲為主。
神兵泰坦

**神兵泰坦**（）係Respawn Entertainment喺2014年3月11號開發嘅一隻第一人身射擊遊戲。

## 分級

類:Windows遊戲
類:電腦遊戲
類:多人電子遊戲
類:Xbox One遊戲
類:Xbox 360遊戲
繩之於法

《**繩之於法**》係香港警務處警察公共關係科同香港電台電視部聯合製作嘅節目，喺1985年10月27日至1997年3月28日喺無綫電視翡翠台播出，由張瑪莉同楊子江主持，節目特色係設有舉報罪案電話熱線「3-388288」。節目以現場直播形式，透過真實個案重演，呼籲市民利用警察熱線提供資料。節目播出嗰陣，錄影廠會有10位警務人員着西裝或警察制服坐喺主持人後面接聽電話，掌握最新消息；電話熱線會運作到節目播出嗰晚嘅11:30。

## 睇埋
*警訊

## 參考
吖嗚狼人殺

《**凹嗚狼人殺**》，粵語音譯《**吖嗚狼人殺**》，係台灣八大電視台節目《娛樂百分百》嘅其中一個好出名嘅環節，舊名叫《**94間諜94狂─天黑狼人殺**》。
遊戲流程參考咗咭遊戲《狼人殺》，同埋加咗小小修改令到呢款遊戲可以喺電視度播。遊戲本身設定係9個人玩，後來變咗10個人或者12個人玩都得。

呢個環節基本上係節目收視率最高嘅一部分，深受好多嘅觀眾歡迎，喺YouTube每集嘅點擊率都有幾十萬甚至過百萬，平均毎日都有一千條以上嘅留言，成為極受關注嘅環節。

## 局式

## 贏率排名
* 依家為止一共玩咗207局（2017.12.28～2019.12.10）（不含2019.05.13練習賽）
* 參與嘅人數：194人。
* 正義聯盟：115贏；邪惡陣營：92贏。
* 總勝率排名（總局數至少參與20局以上） 

## 攷
又一村

**又一村**（，又叫**Yau Yat Chuen**）係香港九龍半島一笪地方，喺九龍塘西面、石硤尾東面。又一村個名係由開發嗰度做低密度住宅區嘅生意人余達之改嘅，嚟自陸游詩句「柳暗花明又一村」。
企缸

**企缸**（Shower base）係一種𤗈入沖涼房地面嘅淺浴缸、係喺沖涼淋水陣時等水用嘅。佢可以使瓷磚直接砌成，亦可以使阿加力材料做。

## 浴缸改企缸
有尐住户唔鍾意使屋入便自帶嘅浴缸，就會考慮拆唨佢改成企缸。噉做嘅話需要買啱色嘅瓷磚、加裝隔氣，仲要忻住唔好破壞沖涼房地底嘅隔水層、免得湆水。

## 睇埋

* 做泥水
* 浴屏
* 摥門
* 浴簾
傳呼機

**傳呼機**，俗稱**Call機**或**BB機**，係一種具有接收同傳送簡易文字信息功能嘅個人無線電通訊工具，喺1980～1990年代曾經係好流行嘅通訊設備，但係隨住手提電話嘅普及，而家世界各地已經陸續被淘汰，中國大陸、臺灣、日本等都已經全面結束傳呼業服務。

## 各地情況
### 中國
喺中國大陸，1980年代尾到1990年代初喺省會同大城市入面，屬主流嘅通訊工具之一。曾經喺1998年因用戶數量突破6546萬而名列世界第一人口多傳呼機數量。不過隨住手提電話嘅普及而逐漸開始墮落，直到2007年3月先至完全停運。

### 香港
香港傳呼業自1970年代開始發展，傳呼機曾經成為普及嘅通訊工具之一。1990年代中期，手提電話盛行，傳呼業開始沒落，多間公司陸續結束傳呼業務，但係傳呼機喺香港重未完全被淘汰，而家重有一間公司電訊數碼提供傳呼服務，截至2025年11月，香港重有1,404位用戶。

## 功能
傳呼機有單向（只能夠接收）同雙向（收發）兩種類型。但係單向只能夠接收嘅機種比較最常見。傳呼機通常畀使用者接收回覆請求，同時亦能夠接收其他留言信息。網絡供應商有時亦會提供各種增值信息，例如新聞、股市信息等。

除此之外，因為接收嘅內容唔同，又分為四種機型：
*音樂機（冇任何嘅螢幕顯示，只會有鈴聲提示使用者，有人call佢）
*數字機（可以顯示數字同空白Ｕ-[]）
*文字機（可顯示文字同數字）
*語音機（收到嘅係語音訊息，可以直接播出人聲）

## 技術規格
發送信息去傳呼機嘅方式通常係打去一個指定嘅電話號碼，而傳呼機就會自動獲得打電話嘅人嘅電話號碼。而如果需要傳送文字信息，就通常需要打去網絡供應商嘅電話，同傳呼員講要傳送嘅信息，之後由傳呼員輸入電腦後代發，喺未有文字機之前，機主要打去call台度「覆機」叫傳呼員讀出嚟。有啲網絡供應商亦提供基於Web頁面或者係電郵嘅發送方式。

常見嘅傳呼機協議有TAP、FLEX、ReFLEX、POCSAG、Golay、ERMES、NTT。喺亞洲地區，多數係用FLEX。 FLEX協議由摩托羅拉開發，呢個通訊協議提供單向信息傳送功能，使用900Mhz頻段。

## 參考
橫頭磡

**橫頭磡**（）係香港九龍半島一笪地方，喺黃大仙西面、廣播道東面，原本包括今日橫頭磡邨同樂富邨嘅範圍，但隨住樂富站啟用，橫頭磡大部份範圍都畀人叫做「樂富」，「橫頭磡」個地名相對比較少用。
晒魚石

**晒魚石**，又寫做**曬魚石**，係香港一個而家無乜點用嘅地名，喺九龍橫頭磡東南面，白鶴山東北面。嗰度舊時有個墳場，叫「晒魚石華人墳場」，後尾叫「新九龍四號墳場」。墳場喺1949年拆走，原址發展成橫頭磡徙置區嘅一部份，之後再改建做摩士公園嘅一部份。
菠蘿輋

**菠蘿輋**（），又寫做**波羅輋**，係香港新界西貢區一笪地方，喺西貢墟西面。「菠蘿輋」個名係解做種菠蘿嘅輋地（梯田）。
吖嗚小密逃

《**凹嗚小密逃**》，粵語音譯《**吖嗚小密逃**》，係台灣八大電視台節目《娛樂百分百》嘅其中一個環節，係一款密室逃脱遊戲，喺2019年9月9號新推出。
玩法係主持同嘉賓都會畀人困喺密室，面臨一大堆解謎小遊戲去完成任務。而每位參加者都會畀交代一個角色同角色之間嘅劇情，喺唔同情況之下會發揮作用，亦有「反派角色」目的係為咗阻止任務成功
。

## 毎集情況

## 攷
輋

**輋**係中國華南一個少數民族，被認為係瑤族分支。佢哋種田嘅方法同漢人唔同，會喺斜坡上面種，被叫做**輋地**。

香港新界有唔少地方都流傳用「輋」命名嘅地名，譬如沙田區嘅禾輋、北區嘅坪輋、西貢區嘅菠蘿輋。
禾輋

**禾輋**（）係香港新界沙田區一笪地方，喺沙田市中心北面、火炭南面，舊時主要有**上禾輋**同**下禾輋**兩條村，後尾政府發展沙田新市鎮，禾輋對出嘅填海區起咗禾輋邨，「禾輋」個地名好多時都指禾輋邨嗰頭。「禾輋」個名係解做種禾嘅輋地（梯田）。
沙田市中心

**沙田市中心**（）係香港新界沙田新市鎮嘅中心地帶，喺火炭南面、大圍北面，城門河西岸。嗰度前身係沙田海海邊嘅墟市沙田墟，後尾政府發展新市鎮，就將墟市塊地收返同埋填海，發展成新市鎮嘅市中心。

沙田市中心嘅核心係沙田站同佢隔籬嘅連城廣場、新城市廣場。
創意寫作

**創意寫作**（）泛指任何展示作者創意嘅原創寫作品。創意寫作有別於一般嘅寫作：好似係新聞學或者學術性質嘅寫作通常會重視客觀噉描述一啲事物，而創意寫作就著重運用敘事嘅建構技巧以及文學上嘅橋段，達致藝術或者娛樂嘅效果。創意寫作嘅範疇可以分做兩大領域：虛構同非虛構嘅故仔嘅寫作，以及係詩嘅寫作。
## 定位

對於創意寫作呢個領域嘅定位，有作家噉樣講：

## 技能
廿一世紀嘅創意寫作係一個相當專業嘅領域。做創意寫作需要用到多種技能：一個作家需要對佢寫作嘅題材有相當嘅認識，例：一個科幻作家通常梗要對同自己嘅故仔相關嘅科學科技知識有返咁上下熟，先可以確保自己嘅作品唔會輕易俾人搵到漏洞；作家又需要具有創造力，能夠想像出創新嘅故仔；另一方面，作家又要有高度嘅語文能力，能夠寫出好睇順眼嘅句子。因為創意寫作咁專業，世界各地嘅院校都會開班專門教授創意寫作相關嘅技能，而且仲有學者會對「點樣有效噉教授創意寫作技能」方面嘅課題進行研究。

## 子領域
創意寫作包含以下作品嘅寫作：
*散文
*詩歌
*劇本
*分鏡

## 睇埋
*敘事技巧一覽
*文學
*拍戲
*想像
*語言學

## 引咗

## 拎
*創意寫作導論
魔術圈

**魔術圈**（**magic circle**）係遊戲設計上嘅一個概念，指一隻遊戲進行嘅空間，可以係實質嘅（例如係圖版遊戲），又可以係虛擬嘅世界（電子遊戲）。
遊戲態度

**遊戲態度**（**lusory attitude**）係遊戲設計上嘅一個概念，指玩家要順利玩隻遊戲必要有嘅心理態度。遊戲要求玩家跟從規則行動，例：當一個玩家坐低同朋友玩大富翁嗰陣，佢可以規規矩矩噉跟規則玩，而且唔好做啲破壞氣氛嘅嘢，但如果佢冇適當嘅遊戲態度，覺得自己有權（例如）按自己鍾意揀行幾多步－而唔係跟規矩擲骰仔決定行幾多步，噉隻遊戲就玩唔成。
機率遊戲

**機率遊戲**（；參見 ），係遊戲一大類，相對於技術遊戲，特徵係遊戲結果涉及一啲玩家控制唔到嘅隨機性：機率遊戲最極端嘅例子，係完全隨機嘅掟銀仔，掟銀仔原則上輸贏完全由機率話事，玩家做乜嘢都唔會對遊戲結果有所影響，無技術可言；相對嚟講，國際象棋同中國象棋就完全冇隨機性咁滯，遊戲嘅輸贏取決於邊位玩家比較識得做正確決策。

大多數遊戲都處於呢兩個極端之間，譬如係大富翁噉，玩家會靠擲骰仔決定行自己幾多步，擲骰仔嘅結果原則上係玩家控制唔到嘅，技術再好嘅玩家都有可能會因為擲骰仔嗰陣唔好彩而輸俾新仔，但玩家依然有能力決定買唔買一笪地，所以呢隻遊戲依然或多或少噉要求玩家做正確決策；而各種嘅集換式咭遊戲，就更有技巧，講求策略思考，但依然有一定嘅運氣成份，抽咭嗰陣咁啱唔好彩抽唔到需要嘅咭，會影響戰局。

## 設計考量

有關遊戲有**運氣成份**係咪好事，喺遊戲設計上廣受爭議。有啲遊戲設計師同遊戲愛好者覺得，隨機性表示就算係專業玩遊戲嘅人－識得做近乎完美嘅決策－有陣時都會輸俾新手，令到隻遊戲冇咁重視技術；但另一方面，又有啲人認為一定嘅隨機表示，新手就算對住最勁嘅玩家都有機會因為好彩而打贏，間接令到隻遊戲對新手嚟講更好玩。

廿一世紀初嘅遊戲設計界仲有分辨兩種隨機性：
***Input 隨機**：指玩家做決定之前嘅已成定局嘅隨機，例如某隻跳台遊戲，每一關都係用程序生成嚟產生嘅，個程序生成演算法有隨機性，但係一關成咗形之後，隻遊戲就唔會再有任何隨機性出現。
***Output 隨機**：指玩家做咗決定之後先出現嘅隨機，例如某隻戰略遊戲，玩家俾咗指令叫佢啲士兵開槍攻擊，然後每個士兵有若干機會會打唔中，遊戲程式內部嘅 RNG 會決定次攻擊中唔中，而呢件事喺玩家俾咗輸入後先發生。

## 相關科技

機率遊戲必然會涉及產生隨機性嘅架生。隨機性喺數學上係指冇可能預測嘅結果，喺實際應用上可以用骰仔、輪盤、掟銀仔同洗牌等嘅機制產生。

喺電子遊戲之中，隨機嘅產生會可以到隨機數生成（RNG）嘅科技，即係通過某一啲類型嘅演算法或者物理訊號嚟產生望落似係隨機嘅數列嘅技術，例如廿世紀嘅 RPG 當中成日會有一大拃招式俾角色用，一個招式都有若干個屬性，包括咗嗰個招式嘅殺傷力同命中率等等，當一個角色用一個命中率係 80% 嘅招式嗰陣，一個常見做法係遊戲程式內部會用 RNG 產生一個 0 至 1 之間嘅數字，而如果個數字大過或者等如 0.8，噉嗰一次攻擊就謂之打中，否則就唔中，寵物小精靈相關嘅遊戲就用咗呢種做法。

## 垃雜技術
*擬亂數產生
*虛擬抽獎盒
*隨機遇敵
*馬可夫鏈
*程序生成

## 睇埋
*賭錢
*概率論
*統計學
*資訊理論
*Party game

## 引咗
骰仔遊戲

（）係指用骰仔做中心，甚至完全齋靠骰仔玩嘅遊戲，唔似得淨係攞骰仔做輔助工具嘅圖板遊戲或者紙牌遊戲。

骰仔遊戲係最古老嘅一種遊戲。雖然骰仔遊戲成日俾人同賭錢聯想埋一齊，但查實現代有好多骰仔遊戲都係唔使賭錢都可以玩嘅。唔使賭錢嘅骰仔遊戲一個出名嘅例子係快艇骰仔（Yahtzee），喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏。

## 特質

骰仔遊戲時不時俾人攞嚟同紙牌遊戲比較，噉係因為兩者喺本質上都有隨機性質：紙牌遊戲嘅典型做法係洗牌，再派牌俾每個玩家，呢個過程必然帶有隨機性，令到玩家唔能夠完全噉知道其他玩家嘅手牌有啲乜，而骰仔遊戲就因為以骰仔做重心，一定帶有相當嘅隨機性。兩者分別在於骰仔遊戲每次擲骰都係一次獨立事件－一次擲骰唔會影響到下一次擲骰出乜數字；相比之下，紙牌遊戲每次抽牌唔係一件獨位事件－好似係啤牌噉，而家有個玩家抽到一張紅心七，個牌庫就少咗張紅心七，於是下一次抽牌嗰陣再抽到紅心七嘅機會率就會下降。

## 睇埋
*機率遊戲
*遊戲設計

## 攷
賭場遊戲

**賭場遊戲**（；）係指喺賭場常見嘅遊戲，例如係輪盤同老虎機。

## 概論

喺一個現代嘅賭場入面，一個賭客會用錢買起一定量嘅籌碼，參加個賭場入面嘅一啲遊戲，並且喺一個遊戲落注同嘗試贏取更加多嘅籌碼，而喺離開賭場嗰時，籌碼就可以攞嚟換取現金；亦都有人會模擬賭場嘅環境玩呢啲遊戲，但係唔賭真錢；喺呢啲場景之下成日出現嘅遊戲就算係賭場遊戲。「賭場遊戲」呢個歸類係建基於「嗰種遊戲喺賭場常唔常見嘅」（而唔係用乜架生玩），所以好多紙牌遊戲同骰仔遊戲－例如係啤牌噉－都可以同時被歸類做賭場遊戲。

賭場遊戲設計嘅一個大特色係唔可以以玩家利益做中心：做其他類型嘅遊戲設計嗰陣目的主要係令玩家開心過癮或者學到嘢；而賭場遊戲嘅目的係要令賭場賺到錢－即係話「賭客輸嘅錢嘅總量」一定要大過「賭客贏嘅錢嘅總量」，賭場先至有得營運落去。喺設計賭場嗰陣會用到大量嘅統計學技術，設計師會設計出符合呢三個條件嘅遊戲：
#啲規則簡單易學，
#好難出千，而且
#總體上令到賭客輸錢

同時賭場又會運用一啲心理學技巧娛樂賭客，令佢哋就算輸咗錢都肯玩落去。


File:13-02-27-spielbank-wiesbaden-by-RalfR-094.jpg|輪盤
File:Slot machine.jpg|老虎機
File:Texas Hold 'em Turn.jpg|賭場入面一盤德州話事啤
File:Casinos in Macau.jpg|拉斯維加斯嘅夜景；拉斯維加斯係舉世聞名嘅賭城。

## 參考資料
隨機

**隨機**（）係指一串事件唔能夠用任何方法完全預測，頂攏淨係可以用機率估吓佢幾大機會發生。

## 數學概念

## 睇埋
*資訊理論
*密碼學
*機率遊戲
爐石戰記

**爐石戰記**（；）係由暴雪娛樂出嘅一隻電子換卡遊戲，家下喺Windows、MacOS、iOS同安卓平台先至有得玩。
巫師之昆特牌

**巫師之昆特牌**（）係波蘭CD Projekt公司喺2018年10月23號出版嘅電子換卡遊戲。家下喺電腦嘅Windows、macOS、主機嘅PlayStation 4、XBOX ONE、及手機嘅iOS、Android平台先至有得玩。

## 分級

類:咭遊戲
類:單機遊戲
類:電腦遊戲
類:Windows遊戲
類:mac OS遊戲
類:PlayStation 4遊戲
類:Xbox One遊戲
類:iOS遊戲
類:Android遊戲
闇影詩章

**闇影詩章**（**Shadowverse**）係一隻日本嘅電子換卡遊戲，2016年6月17號發行，由Cygames開發同營運。

類:Windows遊戲
類:mac OS遊戲
類:iOS遊戲
類:Android遊戲
類:任天堂Switch遊戲
類:咭遊戲
快艇骰仔

（）係一隻骰仔遊戲。

喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏。
比例模型

**比例模型**，日常粵語語境中成日會簡稱**模型**（ ），係一啲嘗試完全模仿件物件嘅比例嘅模型，不過同實物大細唔同。比例模型嘅形象，可以係模仿交通工具又得，建築物又得，動物同植物亦得。

## 用嘅工具

砌模型會用到鉗同砂紙等嘅架生。

## 主要類型

### 建築模型

喺建築設計上，建築師成日都會砌建築模型，用嚟展示預想中嘅建築物。

### 飛機模型

### 鐵路模型

### 機甲模型

機動戰士高達相關嘅模型好受歡迎。

## 遊戲使用

## 睇埋
*工程
*雕塑

## 引述
遊戲美工

**遊戲美工**（**game art**）係指喺遊戲製作當中幫隻遊戲度同整圖像同音樂等美術嘢嘅工作。
遊戲史

**遊戲史**（）係指遊戲嘅歷史。
## 廿世紀之前

廿世紀之前嘅遊戲主要以「平民過程」產生嘅：遊戲呢家嘢喺人類文明誕生之前經已存在，而今日好多廣受人愛戴嘅遊戲，例如係西洋棋、圍棋、蔴雀、百家樂棋、印度十字棋、同寶石棋等，閒閒地都有過千年歷史（當中圍棋可以追溯到公元前嘅時代）；但係古時並冇遊戲設計師呢個職業，所以一隻遊戲嘅演進過程通常係噉－某一個族群嘅人諗到隻遊戲出嚟，跟住呢班人喺佢哋玩吓玩吓，慢慢噉視乎隻遊戲玩起上嚟點修改隻遊戲嘅規則（就係所謂嘅「平民過程」），跟住隻遊戲因為受歡迎而廣傳，最後有人覺得想制定一套標準規則，等唔同地方嘅人可以互相較量；例如係西洋棋噉，呢隻遊戲可以追溯到去成公元 600 年之前嘅印度，但喺打後嗰 1,000 年之內，西洋棋都係由唔同地方嘅人各自玩，各有自己嘅規則，要去到成 15 世紀，先有人開始傾要標準化西洋棋規則同埋搞大型國際比賽。

## 新媒體時代
現代嘅遊戲設計喺 19 世紀後期起動。當時嘅社會喺經濟同科技方面大躍進，有咗攞遊戲嚟賣嘅風潮，而好多本嚟係靠平民過程演化嘅遊戲變成咗商品，有出版商為佢哋整棋盤或者棋，令到整遊戲開始變成一種喺商業上重要嘅活動；而且當時印刷技術開始蓬勃，令到圖板同紙牌遊戲可以大規模噉量產攞嚟賣，並且俾啲市民大眾買返屋企嗰度同屋企人朋友玩。

打後廿世紀中期又產生一個革命性嘅巨變：個人電腦嘅誕生造就電子遊戲出現，有人就嘗試將啲已經受愛戴嘅遊戲電子化（例子有乓，pong），跟住整電子遊戲嘅人仲開始探索電子遊戲嘅極限，整一啲淨係用電子媒介先至玩到嘅遊戲類型，例如射擊遊戲呀噉。到咗廿一世紀，遊戲業發展得好勁，令遊戲成為咗極高人氣嘅消閒活動－據估計，2018 年電子遊戲產業淨係喺美國經已有成 434 億美元嘅銷售量（仲勁過電影業），而遊戲設計自自然然就成為咗一門有影響力嘅領域，好多大學同技術學院都開班教遊戲設計相關嘅知識同技能。
## 睇埋
*遊戲設計
*遊戲製作

## 引咗
疊代設計

**疊代設計**（）係設計上常用嘅手法。呢種方法強調係噉整原型同埋進行測試，喺測試當中睇吓件成品有冇問題，如果搵到有問題嘅就要改，重複噉樣做，一路直至件成品出得街為止。

## 步驟
以遊戲設計做例子，疊代設計嘅具體步驟如下：
#**計劃吓件產品應該係點嘅樣**－諗吓隻遊戲嘅核心諗頭係乜（例：「我想整一隻紙牌遊戲，隻遊戲係模擬兩隊中世紀歐洲軍隊嘅戰鬥」）；核心諗頭會界定隻遊戲嘅目標（要模擬中世紀歐洲軍隊嘅戰鬥）同受乜限制（要係一隻紙牌遊戲）；然後設計師圍繞個諗頭，度吓隻遊戲應該有乜嘢規則、用博弈論等嘅數學模型模擬吓隻遊戲玩起上嚟會係點樣、以及開始計劃吓隻遊戲嘅美學部份（諗個故仔嘅大綱、幫啲角色畫概念圖... 呀噉）；喺整一隻攞嚟賣嘅遊戲嗰陣，製作團隊仲要開始度吓搵邊間公司幫手出版等嘅問題。
#**整一個[[原型]]**（prototype；指一個行得到嘅雛型）**出嚟**－例如如果設計緊一隻紙牌遊戲，就要開始整啲玩到嘅卡出嚟，而如果設計緊一隻電子遊戲，就要開始做程式編寫嘅工作，寫一個完整，行得到嘅遊戲程式出嚟；遊戲嘅原型通常外觀上都係唔靚嘅（美工師仲未開始插手），因為設計師同製作師多數會想搞掂咗規則呢啲硬性嘅嘢先至開始諗外觀。
#**測試吓個原型行起上嚟點**－個製作團隊可以親自玩吓隻遊戲，又可以係請啲人返嚟幫手試玩，途中佢哋可以用各種方式搜集有關「隻遊戲玩起上嚟係點」嘅數據，例如佢哋可以俾啲幫手測試嘅人玩完之後填問卷，問卷問佢哋玩落有乜嘢感覺（例如係有冇進入心流狀態），甚至乎可以用腦電圖等嘅神經科學方法，量度試玩者玩隻遊戲嗰陣嘅腦活動。
#**分析測試所得到嘅數據**－通常喺呢個階段，啲設計師都會開始發覺到隻遊戲有啲嘢需要修改，例如係可能發覺隻遊戲嘅某一個關卡玩起上嚟零舍唔順暢，又或者係某一件武器或者人物太勁，搞到玩家用佢等如自動贏，冇誘因用其他武器或者人物呀噉。
#**按照分析結果諗吓隻遊戲嘅規則應該做啲乜嘢修改**－例如如果發覺隻遊戲其中一個人物太勁（是但一個試玩者用佢都等如自動贏），噉要做嘅修改可能就包括咗「要減低呢個人物嘅移動速度」、「要減低佢啲攻擊嘅殺傷力」等等。
#返去步驟 2。

## 睇埋
*設計
*疊代增量開發

## 引咗

## 拎
* 乜嘢係疊代設計？，GeeksForGeeks
簡愷樂

（**Linda Chien Kai Le**，），藝名**愷樂**（**Butterfly**），原名，舊藝名**蝴蝶姐姐**，臺灣女藝人，喺華岡藝校舞蹈科畢業、中國文化大學舞蹈系肄業。曾經參與過東森幼幼台嘅選拔賽，亦曾經係YOYO家族比較出名嘅成員。佢依家嘅經紀人係羅志祥。佢喺2011年開始主持節目《娛樂百分百》，後嚟重參與咗當中《吖嗚狼人殺》嘅環節，令到佢人氣急升，重喺2017年嘅金鐘獎入面攞到**綜藝節目主持人獎**。

## 主持

## EP

## 攷

## 出面網頁
*
*
*
*
獨流水

**獨流水**（英文：Diurnal tides）係一種以日計、準確來講係以太陰日計一輪高低潮嘅潮水模式。喺整個太陰日（24.5粒鐘）當中，獨流水衹會出現一個高潮同埋一個低潮，而高低潮之間相隔半日。

## 原因

## 分佈

## 睇埋
* 子老水
室內設計

**室內設計**（ | ）係設計嘅一門領域，專門研究點樣改善一間建築物嘅內部，達致更加健康同有美感嘅室內環境。

## 睇埋
*關卡設計
*建築設計
形態跟從功能

**形態跟從功能**（）係各種嘅設計領域上（包括建築學、工業設計、平面設計等等）一條由美國建築師路易斯·沙利文（Louis Sullivan）提出嘅諗頭，呢條原則主張設計一樣嘢嗰陣，佢個形態嘅設計應該係要配合佢個功能。

喺平面設計，爾個原則一般認為係由包浩斯引入。
可持續建築

**可持續性建築**（**sustainable architecture**）係廿一世紀建築物上嘅一條原則：根據呢條原則，為咗滿足當代嘅社會思潮，喺設計一棟建築物嗰陣時，個建築師應該要考慮棟嘢係咪環保，例如要用環保嘅物料起、要諗吓棟嘢對周圍自然環境嘅影響、而且要諗埋棟嘢嘅運作（即係冷氣、用水、同廢物處理呀噉）會唔會需要太多嘅非可再生能源等等。
建築理論

**建築理論**（；）係建築學基本理論，思考建築物設計應該要點做同埋要達到乜嘢目的。

## 三大原則
喺開始討論建築學之前，建築學者要問一個問題：乜嘢係「建築學」？建築學係一門研究點設計建築物嘅學問，而「設計」呢個詞語包含咗一個人創造某啲嘢，並且喺創造嘅過程當中盡可能令到樣嘢達到某啲理想嘅基準。所以建築學要有個定位，首先就要知道「一棟建築物點樣先算係理想」。目前現存最古老嘅建築學著作係由古羅馬工程師維特魯威（Vitruvius）喺公元前 1 世紀所寫嘅《De architectura》（粵文：建築之書）。喺呢本書入面，維特魯威主張，評鑑一棟建築物設計得好唔好係基於三大原則嘅：
**Firmitas*：即係拉丁文入面「穩陣」噉解，指一棟建築物要能夠企到喺度，而且長時間噉維持良好嘅狀態。
**Utilitas*：拉丁文入面係指「有用」，呢一點係講緊嗰棟建築物應該要能夠有效噉做人類想佢做嘅工作，具有某啲觀賞以外嘅功能；呢點都係必要嘅，因為如果一個結構有美感但冇實用價值，佢理應屬於雕塑，而唔係建築物。
**Venustas*：呢個字喺拉丁文裏面大致係指「靚」嘅意思，指棟建築物應該要有美感；喺實際應用上，呢一點喺起建築物嗰陣查實唔係必要嘅，但建築學者一般認為，建築學對美感嘅追求令到呢門學問成為咗一個跨越藝術同工程學嘅獨特領域。

根據維特魯威，建築師喺設計一棟建築物嗰陣，應該盡量令到棟嘢達到嗮三個條件。「建築學」呢個領域研究嘅就係點樣設計一啲滿足嗮呢三個條件嘅結構。

File:Sagrada Família, Columns.jpg|聖家大教堂內部嘅設計俾好多人覺得有美感。

## 睇埋
*維特魯威
*黃金比例

## 攷
結構負荷

**結構負荷**（**structural load**）係建築學同結構工程學等領域上一個概念，指一個結構系統所受嘅壓力。

## 參考
黃偉晉

（羅馬拼音：**Wayne Huang Wei Jin**，）係臺灣男藝人，有阿美族血統。佢嘅Fans叫小鋼盔。曾經係臺灣男團SpeXial團員，喺隊入面負責主唱，但係喺2019年9月19號正式退出。佢喺新北市致理科技大學度畢業。佢依家做緊《娛樂百分百》嘅主持，憑著參與其中一個環節《凹嗚狼人殺》增加咗唔少人氣。

## 攷

## 出面網頁
* SpeXial-偉晉 Wayne的Facebook專頁
* SpeXial-偉晉 Wayne的Instagram專頁
* SpeXial-偉晉 Wayne的新浪微博
* 黃偉晉 Wayne Huang的YouTube專屬頻道
洗身

**洗身**係一種使水清潔全身嘅活動。佢可以係使水淋做，即沖涼；亦可以係使浴缸裝水浸浴。好多時候，因為沖涼太過於常見，所以啲人會使「沖涼」來代指洗身。

## 睇埋

* 浸親
* 浸豬籠
張力

**張力**（；）係指一啲拉長咗嘅嘢，例如繩、纜、鏈等等，畀返施力者嘅反作用力。
支架

**支架**（**framing**）係建築學上係指由多個部件砌成，為棟建築物提供形狀同埋結構支撐嘅一個構造。
結構元素

**結構元素**（**structural elements**）係結構工程學上嘅一個概念，指一個結構系統當中一啲冇得再揼散嘅組成部份，包括咗牆、柱、同埋橫樑呀噉。
孟執中

**孟執中**（）係中華人民共和國氣象衛星專家同中國工程院院士，喺浙江諸暨出世。佢曾經做過「風雲一號」同「風雲三號」總設計師。

## 生平
* 1956年，喺華南工學院電訊系畢業。
* 1958年，進入蘇聯科學院自動學及遠動學研究所進修兩年。
* 1979年起，主持第一顆「風雲一號」氣象衛星嘅研製。
* 2003年，當選中國工程院院士。
* 2019年12月14號，孟執中因病醫治無效喺上海逝世，享年84歲。

## 參考

類:中國工程院院士
黑市 (電視劇)

《**黑市**》（ ）係香港電視娛樂嘅ViuTV製作嘅單元電視劇，喺2019年12月25號到2020年1月22號逢禮拜一到五21:30-22:30喺ViuTV首播，一共20集，監製柳瑩。套劇由20個單元故仔組成，主題圍繞住人性黑暗面同奇幻情節。

呢套劇係繼《VR驅魔人》後第二套由王貽興同劉翁編劇嘅ViuTV劇集，亦係繼《理想國》後ViuTV第二套單元劇。

## 每集一覽

## 角色
### 第1集：碟仙
*關嘉敏 飾演 茜
*麥可怡 飾演 彩鳳
*戴月 飾演 楠
*邱士縉 飾演 胡志忠
*呂爵安  飾演 周鎮東
*陳澄騫 飾演 Miss梅
*何嘉怡  飾演 鬼魂茜
*劉家儀  飾演 女校工
*陳鳳珍  飾演 校長

### 第2集：鬼子母神
*陳郁憲 飾演 石榴
*陳桂芬 飾演 石母
*蔡宛珊 飾演 魏醫生（Macy）
*陳子豐 飾演 Roy
*葉萬莊 飾演 小食店長
*林俊傑 飾演 業主兒子
*卓茵 飾演 兒童病人家長母親

### 第3集：電梯
*何浩源 飾演 杰叔
*吳海昕 飾演 Elsie（葉小姐）
*張滿源 飾演 看更權叔
*吳渙禧 飾演 謝海汶（蚊蚊）
*張明瀚 飾演 搬屋工人甲
*詹皓翔 飾演 搬屋工人乙
*梁洛婷 飾演 杰叔女兒
*梁欣娟 飾演 杰叔老婆
*林俊傑 飾演 便衣警

### 第4集：嚇親萬理通
*詹瑞文 飾演 閻老師
*楊偲泳 飾演 善
*黃溢濠 飾演 梁勁倫
*Suzuki 飾演 鬼東
*葉漪嘉 飾演 鬼南
*楊卓欣 飾演 鬼西
*李美琪 飾演 鬼北
*魔童 飾演 探險者A
*Kathy仔 飾演 探險者B
*湯沛宜 飾演 探險者C
*麥紫莉 飾演 探險者D
*陳桂芬 飾演 善母
*梁焯霖 飾演 鬼丁

### 第5集：地縛靈
*岑珈其 飾演 詹立邦
*薛國斌 飾演 經紀強
*林偉年 飾演 邦父
*唐浩然 飾演 失戀男
*張滿源 飾演 睇樓夫
*吳肖蓮 飾演 睇樓妻
*羅維全 飾演 樺姐鬼魂

### 第6集：不義肢
*張松枝 飾演 茹定國
*陳桂芬 飾演 老鄰居
*何敏怡 飾演 茹定國老婆
*代蓮曦丹美 飾演 治療師玲（阿Ling）
*邱傲然 飾演 電單車死者
*徐澤銘 飾演 軍裝警甲
*李信希 飾演 軍裝警乙
*林偉年 飾演 廚房同事

### 第7集：過夜
*張紋嘉 飾演 吳晴恩
*黎澤恩 飾演 詹希朗
*關嘉敏 飾演 秀
*黎美萱 飾演 Dada
*張丹蕾 飾演 小琳

### 第8集：黃牛
*詹朗林 飾演 良
*李昭南 飾演 Joyce
*薛國斌 飾演 俊
*羅雅菲 飾演 女友欣（YanYan Yan）
*張若錡 飾演 野戰女
*湯沛宜 飾演 高賣女
*嘉駿 飾演 黃牛男
*李致堅 飾演 同事
*杜沚諾 飾演 同事
*張嘉琪 飾演 同事

### 第9集：神功戲
*陳國邦 飾演 陳國逑（波記）
*陳健朗 飾演 劉子進
*袁綺雯 飾演 陳國逑老婆
*李信希 飾演 小鮮肉
*方珈悠 飾演 欣
*劉志偉 飾演 力
*周霏霏 飾演 新PA

### 第10集：公屋
*李信希 飾演 吳志達
*麥詠楠 飾演 家姐
*柳應廷 飾演 細佬
*陳欣妍 飾演 Jennifer
*譚汝康 飾演 獨眼伯
*鄭惠成 飾演 年輕夫
*戴月 飾演 年輕妻
*李錦成 飾演 何偉明（吳志達上司）
*林堡熙 飾演 Jennifer男友

### 第11集：偽善若水
*朱柏謙 飾演 阿源
*彭珮嵐 飾演 Mabel（阿源老婆）
*張滿源 飾演 鄰居
*邱士縉 飾演 巨星
*王頌茵 飾演 巨星助手
*沈殷怡 飾演 蘭子（助導）
*劉日東 飾演 貧民良叔
*徐澤銘 飾演 阿源個仔

### 第12集：全家覆
*余潔瀅 飾演 Zoe
*黎學勤 飾演 Winson
*梁嘉進 飾演 威
*王宜華 飾演 奶奶
*歐陽英男 飾演 阿志
*吳渙禧 飾演 冰冰
*張殷慈 飾演 Miss Yip
*黎卓成 飾演 Miss Yip男友
*曾贊學 飾演 主持人

### 第13集：斷片
*駱振偉 飾演 嚴泰臣
*朱柏康 飾演 周郁明
*麥芷誼 飾演 蔡恩真（ViVi）
*區偉權 飾演 何Sir

### 第14集：失眠夢
*陳俞希 飾演 余仲芝
*黃奕晨 飾演 江
*袁綺雯 飾演 蘭（羅小姐）
*王貽興 飾演 莊醫生
*韓媚 飾演 治療師Jane（Dr Lam）
*區再奇 飾演 周醫生

### 第15集：上樓 + 詭聲
*魯文傑 飾演 丈夫平
*李靜蓮 飾演 陳姑娘
*余世騰 飾演 劉福助（劉伯）
*梁芷悠 飾演 嘉嘉
*譚汝康 飾演 鄰居
*冼錦豪 飾演 伙記
*何雙妍 飾演 助導甲

### 第16集：奪舍
*王貽興 飾演 輝 （周先生）
*黃紀童 飾演 潼 （余小姐）
*張丹蕾 飾演 蔣曼莉

### 第17集：正能量
*強尼 飾演 韓信宇
*唐浩然 飾演 博
*麥可怡 飾演 劉依依
*沈殷怡 飾演 女死者佩
*曾贊學 飾演 女死者男友龍
*韓媚 飾演 韓信宇老婆
*黃根鳴 飾演 上司

### 第18集：心靈寫真
*陳潔玲 飾演 糖糖
*羅雪妍 飾演 山地 （Sandy Lam）
*呂爵安 飾演 馬騮
*徐浩昌 飾演 八戒
*夏子涓 飾演 Lian
*李昭南 飾演 小花 （花豬）
*蘇宸褕 飾演 牛柏葉
*林俊傑 飾演 Brian / 白袍鬼

### 第19集：鬼胎
*余采霖 飾演 晴（余小姐）
*周祉君 飾演 陸小宇
*王樂遙 飾演 嵐嵐
*胡丹瑛 飾演 晴母
*李繼民 飾演 茅山道士

### 第20集：死神
*陳啟泰 飾演 死神
*英健朗 飾演 英年
*吳肖蓮 飾演 年母
*何千錞 飾演 梁仲欣
*譚子陽 飾演 梁仲欣男友

## 宣傳海報唔恰當字句事件
《黑市》首播前推出嘅一張用《碟仙》單元嘅宣傳海報，背景黑板畫嘅碟仙圖案，被發現隱藏咗「黑警死全家」、「光復香港」、「時代革命」呢啲己亥逆權運動口號。ViuTV喺官方Facebook專頁轉發製作負責人劉翁嘅聲明，解釋劇照原圖係外判第三方劇組（即係劉翁嘅團隊）提供，當發現「唔恰當字句」就已經即刻抽起，又重申ViuTV會保持平台中立性，唔容許個別人士利用平台發表個人言論。

## 節目調動
*2020年1月1號：由於直播《2019年度叱咤樂壇流行榜頒獎典禮》，所以停播一次。

## 出面網頁
*ViuTV：黑市

## 電視節目變遷
桌上遊戲

**桌上遊戲**（；），簡稱**桌遊**，又或者叫**檯上遊戲**，係指設計嚟喺枱上面玩嘅遊戲，包括圖版遊戲同紙牌遊戲等等。

## 睇埋
*電子遊戲
*桌上 RPG
建築模型

**建築模型**（ ）係指模仿建築物嘅比例模型。一般嚟講，建築模型嘅主要用途係俾建築師展示佢哋設計緊嘅建築物：喺建築學上，建築師設計建築物嘅過程當中往往會想向其他人展示佢嘅諗法，所以通常佢會用圖則同建築模型等嘅方法，向其他人展示佢設計緊嗰棟建築物將會係乜樣，然後當相關嘅人員認同個設計之後，就可以搵建築公司等嘅人員郁手起棟嘢。

建築模型係立體嘅，好處係冇咁技術性－圖則好多時都充滿咗數字（要話俾人知每樣嘢尺寸係點）同埋一大柞建築學上嘅行話，而建築模型直接俾其他人睇到棟建築物預想嘅樣，就算係唔識建築學嘅人都睇得明，所以可以用嚟向公眾展示棟建築物嘅設計。

## 材料
建築模型通常會用簡便嘅物料整，最緊要係又輕又方便，等個建築師可以唔係嘥太多時間整佢嘅模型，而且整好之後可以輕易噉搬去做展覽：
*紙皮
*紙板
*發泡膠
*阿加力膠
*木板
*塑膠
... 等等。

## 種類

建築模型可以按整嘅目的嚟分類：
***素描模型**比較抽象嘅模型，用嚟展示棟建築物大致上嘅形狀，建築師可能會喺設計早期整個素描模型出嚟，研究棟建築物由唔同角度睇大致上嘅形狀，好多時會因為個模型唔使出街而唔上色。
***展覽模型**係指用嚟做展覽用嘅建築模型，通常仲會用嚟 sell 一棟建築物；因為呢種模型係要出街見人嘅，所以通常會整到好仔細好靚－會上色，而且會配合一啲人同樹嘅模型嚟展示棟建築物起好整到靚一靚嘅樣。

## 圖庫

File:HK 中環街市 Central Market mall 商場 exhibition 縮微香港街景展 scale models June 2022 Px3 02.jpg|2022 年嘅中環街市模型
File:1.150 Capitol Theatre Hong Kong.jpg|香港京華戲院嘅模型
File:Atelier bow-wow, sectional model of house tower, tokyo 2006.jpg|某棟建築物內部嘅模型
File:Auckland Museum Model Stage II.jpg|某棟博物館嘅抽象模型
File:Denkmal 2016-20161111-008.jpg|某棟建築物嘅支架嘅模型
File:W-latblada.1.JPG|某個建築群嘅模型；可以用嚟做都市規劃。


## 睇埋
*建築學
*建築師
*原型
*工程設計

## 引用
篇文引用咗嘅行話或者專有名詞，英文版本如下：

篇文引用咗以下呢啲文獻同網頁：

## 拎
*
德式檯上遊戲

**德式枱上遊戲**（**German-style board game** / **Eurogame**）係一類枱上遊戲，涉及非直接嘅玩家互動同抽象嘅物理成份。
轉換插

**轉換插**（，通常叫**轉插**）係一種特殊插頭，佢哋有好多種頭、可以兼容到唔同嘅插蘇竉，而一般就提供一隻特定標準下嘅插蘇竉作為輸出。有時佢上邊會佮埋好多種嘅插頭，邇種就會喊做**萬國插頭**。有時佢又帶有USB接口之類畀手機叉電，又甚至乎有埋多個插蘇輸出，邇種有時就會喊做**分火喉**。
日循環

**日循環**係統稱因地球自轉而產生嘅啲論廿四隻鐘做一輪嘅節律模式。

氣候學入便，日循環係最基本嘅氣候變動模式，其中又論日温變動最受人熟悉。種循環可能接近正弦波，又或者包含有類似截斷式正弦波（歸因為熱頭嘅昇落）同埋晚黑熱弛豫（牛頓冷卻） 嘅部分。

自然條件嘅日循環都會引致啲類似嘅生物過程循環嘅產生，譬如話植物入便嘅光合作用 或者人類嘅抑鬱症。植物對環境變改嘅反應仲可能間接影响包括氮固定噉嘅根圈微生物嘅活動。

## 睇埋

*太陰日
*半日循環

*生物鐘
*日夜節律
*日夜垂直遷移
* 晝行動物

## 參考
太陰日

**太陰日**係諸多描述地球自轉週期嘅方式之一。佢嘅定義方式係參照月球上高一點作為參考點，地球自轉一輪重新對到同一點嘅週期。地球上睇，就係特定笪埞兩次月光升起抑或兩次中天之間嘅時間週期。喺個週期之中，雖然地球對月球有潮汐鎖定，月球都會因為圍住地球公轉而致使參考點順住地球自轉方向喐動少少（即順行），所以太陰日一週轉嘅度數要多過地球自轉360度（即恆星日）少少，甚至乎仲要多過太陽日嘅。呢個週期通常長過24小時嘅地球太陽日50分鐘。

由於月球對地球表面啲水嘅引力影響比較大，所以太陰日同潮水週期關係好大，經常用喺描述潮水模式上邊。嗰陣時，一個潮汐太陰日就對應一眼子。

## 睇埋
* 子老水
* 獨流水

## 攷
田波

**田波**（）係中華人民共和國病毒學家，做過中國科學院院士。

## 生平
1931年聖誕日喺山東省桓台縣夏莊出世。高中時代先後讀過南京國立中央大學附屬中學同青島市立高中。1954年畢業於北京農業大學植物保護系。畢業後被分配到中國科學院微生物研究所病毒學研究室工作。喺林傳光教授嘅指導下從事病毒喺馬鈴薯退化中作用嘅研究，歷任研究實習員、助理研究員、副研究員。1986年晉升為研究員。

1981年澳洲阿德萊德大學訪問學者。1986年西德杜塞爾多夫大學客席教授。1990年美國馬利蘭大學同威斯康星大學客席教授。1993年英國蘇格蘭作物所訪問學者。中國植物病理學會常務理事，中國植物保護學會理事。1984年至2001年，中國微生物學會病毒學專業委員會第二至五屆副主任委員。

1991年當選中國科學院院士（學部委員）。2001年兼任武漢大學生命科學學院及病毒學國家重點實驗室教授。2003年非典疫情爆發後，致力於對SARS冠狀病毒致病機制嘅研究。

到2019年12月15號，田波因病醫治無效喺北京逝世，享年87歲。

## 科學貢獻
1954至1979年研究咗病毒同高溫對馬鈴薯花葉型退化嘅作用，發現病毒感染後喺低溫條件之下馬鈴薯產生耐病性而唔發生退化。從而提出無病毒種薯生產方案。

1980年代開展亞病毒研究：1983年喺國際上首次報道咗應用衛星RNA防治黃瓜花葉病毒，並獲得成功。佢重發現咗一種新型類病毒——牛旁矮化類病毒，獲得國際承認。1987年，領導科研團隊成功將人工合成嘅抗黃瓜花葉病毒基因轉入西紅柿細胞核染色體中，首次得到具有抗病性嘅西紅柿新株系。

1989年涉足醫學病毒，研究咗SARS同愛滋等病毒融合蛋白嘅7肽重複序列與細胞融合嘅分子機制，設計咗一種三螺旋蛋白高抗愛滋病毒。

2003年開始研究SARS冠狀病毒融合機制，研製出咗抗擊該病毒侵入細胞嘅多肽藥物。

## 榮譽
主持嘅科研項目曾五次獲得中國科學院自然科學同科技進步獎，兩次獲得國家自然科學與科技進步獎，三次獲得省部級獎項。1988年獲國家有突出貢獻嘅中青年專家稱號。1997年獲得首批華夏英才基金資助。1999年何梁何利科學與技術進步獎。2016年獲得中國植物病理學會終身成就獎。

## 參考

## 連出去
* 田波 - 中國科學院大學
* 田波 - 中國科學院病原微生物與免疫學重點實驗室

類:山東人

類:病毒學家
類:中國科學院院士
C9旅行團

《**C9旅行團**》（**C9 Tour**），係香港電視娛樂製作嘅遊埠節目，由麥長青、金剛、蔡寶欣主持，2019年12月9號到12月27號逢禮拜一到五23:00-23:30喺ViuTV播。節目名「C9」代表「師奶」，主持會帶領一班「C9」團友去臺灣玩。

## 每集一覽

## 出面網頁
*ViuTV：C9旅行團
軟件工程師

**軟件工程師**（），又叫**軟件開發員**，係專業從事設計、開發、測試同埋維護電腦軟件嘅技術人員。軟件工程師通常會應用計算機科學、工程學原理同埋數學理論去解決實際問題，並開發出穩定、有效率、易於使用嘅軟件系統。

## 職責
軟件工程師嘅主要工作內容包括：
*需求分析：同客戶、產品經理或者其他團隊成員溝通，了解軟件嘅需求。
*設計軟件架構：決定軟件系統嘅結構同技術選擇，例如用咩編程語言、框架同工具。
*開發程序：編寫、測試同埋調試代碼，確保功能正常。
*維護與升級：處理軟件嘅故障報告，並添加新功能或者改進現有系統。

## 技能要求
要成為一個合格嘅軟件工程師，通常需要以下技能：
熟悉編程語言（例如：Python、Java、C++、JavaScript等）。
*掌握數據結構同演算法。
*理解軟件設計模式同系統架構。
*熟練使用版本控制工具（例如：Git）。
*具備問題解決能力同團隊協作能力。

## 教育背景
大多數軟件工程師擁有計算機科學、軟件工程或者相關領域嘅學士學位。不過，隨住科技發展，越嚟越多非傳統背景嘅人士通過自學、參加編程訓練營（Bootcamps）或者在線課程（例如：Coursera、Udemy）加入呢個行業。

## 工作環境
軟件工程師通常喺以下環境工作：
*科技公司：例如 Google、Microsoft、Apple 等。
*初創公司：負責開發創新型產品。
*自由職業者：為唔同嘅客戶提供軟件開發服務。

## 前景
隨住全球數碼化進程加快，對軟件工程師嘅需求持續增加。呢份職業唔單止有吸引力嘅薪酬，仲提供多元化發展機會，例如人工智能、大數據、雲計算同區塊鏈等領域。

類:軟件工程
月球日

**月球日**，準確嚟講係**月球太陽日**，係指月球參照太陽重複一次自轉嘅週期。由於地球同月球之間有潮汐鎖定，隻週期都係月球圍住地球公轉一輪、重複相同月相嘅週期（即太陰月）。因為噉，朔時到朔時嘅週期著經常攞嚟代表佢。 月球日對應地球嘅29.5個太陽日。

## 主要定義
相對於啲天球度嘅固定恆星，月球需要27個地球日，7小時43分鐘12秒來完成一個軌道週期。但係，由於同時地月系統都圍住太陽行，所以月球必須行得仲遠多啲先轉返同一個相位。平均嚟講，呢個會合週期持續29日12小時44分鐘3秒， 即地球度一個陰曆月嘅長。確切嘅長度會跟住時間變，因為地月系個圍太陽行嘅速度都有少少變化，而地月系公轉速度係受橢圓軌道個偏心率、軌道速度與及其他好多啲喺啲觀察值、相對值、平均值上下變化嘅週期性（periodic）、演進性（evolving）嘅乜乜物物因素影響，啲又受太陽佮埋太陽系其他啲天體嘅引力擾動影響嘅。

係噉，月球上畀定點嘅月晝從開始到結束就持續大約兩週，然之後係月夜又大約兩週。

## 其他指代

* 英文「Lunar day」又可以指太陰日。
* 英文「Lunar day」又可以指月晝，用喺白日同埋晚黑嘅語境入便，即戥月夜相反。呢個喺討論溫度嘅巨大差異嗰陣好常見，例如喺啲有關月球漫遊車嘅討論當中。譬如，「蘇聯嘅Luna任務旨在度過一個月晝（兩個地球週）。 又如，中國於2019年1月降落月面嘅Yutu-2漫遊車，旨在通過關機嚟喺月夜生存到。 

### 陰曆
喺某啲陰曆入便，例如印度曆，陰曆日或者喊做Tithi係定義為陰曆月嘅1/30，即月亮戥太陽之間嘅經向角度增加12度要到嘅時間。根據返呢個定義，陰曆日嘅持續時間好多時都會有啲唔同。

## 睇埋

* 陰陽曆（老曆/農曆）
* 火星日

## 考

## 連出去

* 好多唔同城市嘅月球日與及其他月球數據。 Lunarium.co.uk。
* 月球標準時間（LST） lunarclock.org。
古典主義建築

**古典主義建築**（**classical architecture**）指歐洲嘅文明起源－古希臘同古羅馬－嘅建築風格，好大程度上係歐美建築嘅起源。
三角楣飾

**三角楣飾**（**pediment**）係古典主義建築常見特徵。喺古希臘出現先，古羅馬跟住做。佢有啲用柱撐住。三角呈扁平，斜邊角度十二到十五度左右。
## 攷
羅曼式建築

**羅曼式建築**（**romanesque architecture**）係喺8至9世紀開始興起嘅歐洲建築風格：啲建築物（尤其係教堂）好興用十字架噉形嘅平面佈置，半圓形後殿（apse）後面有啲俾牆遮住咗嘅走廊喺度，啲門上面好多時會有具有浮雕嘅半圓形鼓室（tympanum），而且頭頂上嘅拱頂（vault；指由多個彼此之間平衡嘅拱組成嘅天花板）會由好粗嘅柱同厚嘅牆支撐。當時啲建築師仲未係好識點樣整輕嘅拱頂。因為牆厚，啲窗焗住要整細啲，令教堂內部好多時會比較暗。
拜占庭式建築

**拜占庭式建築**（**Byzantine architecture**）係指東羅馬帝國（又叫「拜占庭帝國」）嘅建築風格。
巴洛克式建築

**巴洛克式建築**（）係一種喺 17 世紀嘅意大利發源嘅建築風格。當時基督新教發源咗冇幾耐，但係成功噉由羅馬天主教會手上攞走咗好多信徒，於是依然由羅馬天主教主導嘅拉丁歐洲－指法國、意大利、西班牙、同葡萄牙呢啲語言發源自拉丁文嘅地區－發展咗一套用嚟展示羅馬教會權威嘅風格。

## 睇埋
*建築風格
*巴洛克
印度建築

**印度建築**（）係指印度嘅建築風格。

## 古印度
遠古時代（指公元 500 年之前）嘅印度喺宗教同哲學思想上發展得好蓬勃，思想家人才輩出（例如係釋迦牟尼噉）。古印度嘅建築好多時都反映咗當時嘅印度人嘅世界觀同宇宙觀：古印度建築（尤其係宗教建築）興用又高又勁雕嘢、好似山噉形狀嘅塔嚟講故仔，用塔上面嘅浮雕或者第啲圖案反映印度教入面嗰啲人物嘅故仔，啲圖案有陣時可以好大膽，例如係描繪印度教神祇嘅性愛；因為印度教當中「眾生皆平等」嘅諗法，而好鍾意用動物嘅形象做裝飾；而喺要塞同宮殿嘅高處會用大量嘅開放式便亭（kiosk）。印度亦都出咗名零舍多岩雕建築（rock-cut architecture；指由啲自然存在嘅巨大岩石嗰度雕一棟建築物出嚟），例如阿旃陀石窟（Ajanta Caves）就舉世聞名，係一列 30 個嘅佛教石窟紀念碑。

除咗呢啲，古印度一樣好有特色嘅建築係舍利塔（stupa；梵文：स्तूप）－用一個圓頂嘅（通常石造）結構代表印度教宇宙當中嘅神山須彌山（Mount Meru；मेरु），而啲古印度人好興攞呢種結構嚟儲藏一啲同佛祖有關嘅聖物。呢類建築喺受印度影響過嘅南亞同東南亞各地，以至東亞都搵得到：舍利塔成日俾東亞嘅佛教徒攞嚟放高僧嘅舍利，而舍利塔嘅興建仲遠至歷史上不嬲都與世隔絕嘅日本嗰度。


File:Parasurameswar temple with linga.jpg|印度奧里薩邦嘅一棟神廟；佢係公元前 6 世紀起嘅。
File:Bhuvanesvar033.jpg|神廟埲牆上嘅精緻雕刻
File:Cave 26, Ajanta.jpg|馬哈拉施特拉邦阿旃陀石窟
File:AJANTA CAVES - C.SHELARE (2).jpg|阿旃陀石窟第 19 號窟
File:Sanchi Stupa from Eastern gate, Madhya Pradesh.jpg|中央邦一座大舍利塔


File:Brihadeeswarar Temple 01.jpg|神廟主壇
File:Thanjavur Brihadeeswara Temple Entrance.JPG|由入口睇
File:Sculpture3 Brihadeeswara.jpg|神廟嘅牆用咗極大量嘅雕刻。
File:Sculptures at the Brihadisvara Temple, Thanjavur, Tamil Nadu, India (2016) 04.jpg|神廟嘅一個雕像；描繪濕婆拎住乞兒兜做僧侶。
File:Relief Staircase, Brihadeeswara.jpg|神廟連樓梯上面都有雕刻。


## 影響
古印度對佢周邊嘅國家同地區有好勁嘅文化影響力，就連中國都由古印度嗰度借咗（例如）佛教過去。古印度嘅龐大影響力令到南亞各地同東南亞（以至東亞某啲地區）等地嘅人喺宗教上都受印度教或者佛教影響，而且佢哋嘅建築風格往往有印度建築嘅影喺度，會具有上述嗰啲古印度建築噉嘅特徵。


File:Borobudur Temple.jpg|印尼中爪哇省婆羅浮屠；成棟建築係建基於須彌山嘅。
File:Borobudur 2008.JPG|婆羅浮屠上面有幾十個噉樣嘅舍利塔結構。
File:Angkor Vat (6931599619).jpg|柬埔寨吳哥窟；成座嘢有成 800 米長嘅浮雕描繪印度教當中嘅故仔。
File:Middle tower of Angkor Wat temple.jpg|吳哥窟嘅中央塔；佢又係基於須彌山嘅形象嘅。


File:Shwedagon Pagoda 2017.jpg|緬甸仰光大金寺；佢係一座大型舍利塔。
File:Stupa in Gotemba.jpg|日本御殿場嘅舍利塔
File:Stupa, Hualin Temple.jpg|廣州華林寺嘅七層舍利塔
File:Chi Lin Nunnery 03.JPG|香港志蓮淨院嘅萬佛塔


## 睇埋
*建築風格

## 攷
舍利塔

**舍利塔**（**stupa**；梵文：स्तूप）係佛教建築嘅一部份－用一個圓頂嘅（通常石造）結構代表印度教宇宙當中嘅神山須彌山（Mount Meru；मेरु），而啲古印度人好興攞呢種結構嚟儲藏一啲同佛祖有關嘅聖物。
唐代建築

**唐代建築**泛指大唐嘅建築風格。

## 簡史
由李淵喺618年建立嘅大唐嘅一個特點係佛教開始興盛，同獨專儒術嘅漢朝形成對比。大唐對佛教嘅重視亦都反映喺其他方面，大唐派咗好多使者－例如係唐三藏－遠赴天竺（家下印度）學佛，呢啲使者仲將由印度嗰度學到嘅第啲知識傳返過去中土，令到大唐建築受印度建築影響，形成咗一套同打前嘅朝代嘅建築截然不同嘅一套風格。代表作有位於山西五台縣、俾建築學家梁思成稱之為「中國第一國寶」嘅佛光寺。

## 特性
喺風格上，唐代建築嘅特徵係氣魄宏偉、嚴整開朗、舒展樸實、色調簡潔明快。唐代建築好多時都規模宏大而且有住好嚴整嘅規劃，亦都開始成熟噉運用建築群嘅整體規劃。唐代建築善於大量噉使用木做料，而啲佛塔就主要用磚石嚟起。唐代建築影響力好勁，唔單只影響咗後世嘅中國建築，仲對隔咗個海嘅日本建築影響深遠：日本由奈良時代（8世紀大部份時間）開始引入咗大唐嘅建築風格，將唐代建築作為自身嘅建築風格嘅基礎，並且獨立於中國噉繼續將呢種風格發展上去，喺某啲方面比起後代中國建築仲更加完整噉保留咗唐代建築嘅風貌。

喺20世紀及後嘅粵港澳地區，不嬲興以「唐人」自居嘅粵人又有起咗啲參考大唐風格嘅建築物，例如香港鑽石山嘅志蓮淨院就係一個出眾嘅作品。


File:Wutai Foguang Si 2013.08.28 11-19-23.jpg|佛光寺大殿正面
File:Wutai Foguang Si 2013.08.28 11-22-39.jpg|佛光寺大殿內部
File:早晨的南禅寺大殿.JPG|山西五台南禪寺大殿
File:Giant Wild Goose Pagoda.jpg|西安大雁塔
File:Tōdai-ji Kon-dō.jpg|日本奈良市東大寺；佢完整保留到唐代嘅遺風。
File:Todaiji16st3200.jpg|東大寺南門


File:Chi Lin Nunnery (2037672635).jpg|志蓮淨院天王殿
File:Chi Lin Nunnery 13, Mar 06.JPG|志蓮淨院大雄殿
File:Chi Lin Nunnery, East Gate (Hong Kong).jpg|志蓮淨院東門
File:Chi Lin Nunnery 7, Mar 06.JPG|志蓮淨院花園一個角落頭


## 睇埋
*粵式建築

## 攷
日本建築

**日本建築**（平假名：**にほんけんちく**；日羅：**nihon kenchiku**）係指日本嘅建築風格。
靈魂出竅

**靈魂出竅**（）係一種體驗，指個人感覺自己離開咗自己嘅身體。亦都泛指嗰個人已經死亡。

## 睇埋
* 瀕死經驗
* 通靈
* 通靈之王
* 通靈少女
底特律河

**底特律河**（）係北美洲中部五大湖地區一條河，連接聖克萊爾湖同伊利湖，全長44公里。

## 睇埋
*底特律
*聖克萊爾湖 
*伊利湖
*加拿大嘅河一覽
*美國嘅河一覽
*美州嘅河一覽
*安大略省嘅河一覽

類:加拿大嘅河
類:美國嘅河
類:五大湖
尼亞加拉河

**尼亞加拉河**（）係北美洲中部五大湖地區一條河，連接伊利湖同安大略湖，全長58公里。嗰度最出名嘅自然景觀係尼亞加拉瀑布。

## 睇埋
*尼亞加拉大瀑布 
*伊利湖 
*安大略湖
*安大略省嘅河一覽
*安大略半島

類:尼亞加拉河
類:尼亞加拉大瀑布
類:北美洲地理
類:加拿大地理
類:加拿大嘅河
類:美國地理
類:美國嘅河
類:五大湖
尼皮貢河

**尼皮貢河**（）係加拿大安大略西北部一條河，連接尼皮貢湖同蘇必略湖，全長48公里。

## 睇埋
*尼皮貢湖 
*蘇必略湖
*安大略省嘅河一覽

類:尼皮貢河
類:尼皮貢湖
類:安大略嘅河
類:加拿大地理
類:加拿大嘅河
類:五大湖
麥基諾水道

**麥基諾水道**（），又叫**麥基諾湖峽**，係美國密芝根州北部一條水道，連接密芝根湖同休倫湖。

類:美國嘅河
類:密芝根州
類:五大湖
威蘭運河

**威蘭運河**（，，）係加拿大安大略一條運河，連接安大略湖同伊利湖，全長43公里。

類:加拿大嘅河
類:五大湖
類:運河
斯海爾德河

**斯海爾德河**（）係西歐一條河，由法國埃納開始，經比利時同荷蘭流入北海，全長350公里。
艾澤爾河

**艾澤爾河**（）係西歐一條河，由法國諾爾開始，經比利時流入北海，全長78公里。
埃納河

**埃納河**（）係法國一條河，由香檳亞丁馬恩開始，喺華茲流入華茲河，全長356公里。
華茲河

**華茲河**（）係西歐一條河，由比利時埃諾開始，喺法國伊夫林流入塞納河，全長341公里。
自動測試圖樣生成

**自動測試圖樣生成**（**ATPG**, **A**utomatic **T**est **P**attern **G**eneration）係指電子元件測試方法中嘅一個環節，即針對啲元件嘅邏輯電路結構生成輸入圖樣、等最終好檢得到啲元件嘅內部錯誤。

## 模型同簡化原理

### 電路模型

一塊芯片嘅邏輯電路可以好複雜，不過佢都可以睇做係由啲基本模型鬭埋而成嘅，譬如話組合邏輯電路同埋序向邏輯電路。前者係一種邏輯電路、之佢穩態輸出衹跟佢嗰陣時得到嘅輸入相關。後者就係輸出唔單止跟嗰陣嘅輸入、仲跟上一陣嘅輸入有關。照慣例，輸入通常表示為x，輸出通常表示為y，內部信號通常表示為z，貯存器通常表示為s。

### 故障類型

對於系統、特別係電路系統佢啲結構或者操作產生嘅故障，大體上可以分成以下幾種：

*定故障（Stuck-at fault）：啲信號硞定喺邏輯「0」、邏輯「1」或者高阻態嘅故障。種故障都係ATPG常用嘅模擬故障類型、之攞嚟模擬實際生產中嘅芯片故障噶。具體個信號硞定喺乜嘢二進制可以用「信號/0」或者「信號/1」表示。以輸入x0為例，佢硞定喺0、1就分別表示成x0/0、x0/1。
* 晶體管故障：類似硞定故障，晶體管都可能硞定喺通態（短路）或者喺斷態（唔傳電）。
* 橋接故障：兩條信號路之間短路就喊做橋接故障。一般嚟講，橋接故障都用開**[[與門|與]]/[[或門|或]]邏輯**嚟表示。對於一條路嘅驅動主導另一條嘅情況，就用到**主導與/或邏輯**，即係主導信號路維持自己啲信號、而捱主導嘅信號路嘅輸出就係主導路同自己兩家輸出嘅與/或邏輯結果。特殊情況下，假如條路橋接到VDD抑或係VSS嗰陣時，佢就相當於硞定故障（見**故障㘝疊**）。
* 開路故障
* 延遲故障：隻信號係啱邏輯嘅，但係就係慢過或者快過正常信號。

### 簡化
對於一隻有n個輸入、m個輸出嘅組合邏輯電路嚟講，要逐個逐個測啲接腳有冇出錯需要2n次測試；而對於仲帶埋s個貯存器嘅序向邏輯電路嚟講，s相當於下一次嘅輸入，總共就要到2n+s次測試。所以精簡啲測試數目落嚟就好有必要。簡化之前，需要定義幾樣嘢：

* 測試xν：一項測試即係一條代表輸入x0到xmax取乜具體值嘅矢量。例如對於二進制三輸入x0、x1、x2系統，佢其中一項測試x2就可以寫成x2=[x2，x1，x0]T=[0，1，0]T 
*故障組Fν：由一項測試xν測得出嘅所有故障佮成嘅一組，一般作為行
* 測試組Tμ：由測得出某個故障fμ嘅所有測試佮成嘅一組，一般作為迾
* 測試集Tc：測得澌啲故障嘅測試組。使最少測試嘅測試集就係最細測試集Tcmin
* 故障覆蓋：有幾多比例嘅故障可以喺一摣故障組當中揾到（百分百陣時即所有故障都揾得到，即冇一迾測試組係空寥嘅，即冇故障捱略過）
* 等價故障：有啲故障fμ、fκ，佢哋無論喺乜嘢測試條件xν下啲輸出yi都一樣，即y_\mu (x_\nu) \oplus y_\kappa (x_\nu) = 0，其中yμ、yκ分別代表有故障fμ、fκ陣時嘅輸出
* 主導故障：對於故障fμ、fκ，所有測得到fμ嘅測試都測得到fκ，即使佢哋唔係等價故障都好
* 主導故障組FiD：對於所有測試xν，滿足F_i \supseteq F_\nu；即Fi冇辦法**俾**任意其他故障組Fν包含到，即Fi係啲唔可以由佢哋代表到嘅各條**最大組**
* 主導測試xνD：某個故障fμ衹能由佢測到
* 主導測試組TjD：對於所有故障fμ，滿足T_\mu \supseteq T_j；即Tj冇辦法**將**任意其他測試組Tμ包含到，即Tj係啲唔可以由佢哋代表到嘅各條**最細組**

#### 㘝疊
為唨達到使最少嘅測試可以覆蓋澌啲故障邇個目標，跟尾就要進行**疊（collapsing），**其中分為**故障㘝疊**同埋**測試㘝疊**。故障㘝疊即係保留啲等價故障之一、保留啲主導測試同埋主導測試組對應嘅故障，剔除其他故障，嚟減少要測嘅故障數；測試㘝疊即係保留啲主導故障組對應嘅測試，剔除其他測試，嚟儘量使到最少測試數。

## Boolean導數法
作為生成測試圖樣嘅基本方法，Boolean導數法係早時應用喺非自動化計算輸入矢量嘅，但係佢並唔適用喺電腦自動化上邊。

Boolean導數嘅定義係噉：

y_z = {dy \over dz} = y (z=0) \oplus y (z=1) 

代表z取唔同值陣時y對應嘅輸出是否有差。

以z/1，即z硞定喺1做例，成個方法嘅主要過程係：

* 計出中間變量z同埋輸入x對應輸出y嘅函數式：y (z,x_1,x_2,\ldots x_n)
* 通過導數嘅公式計出個Boolean導數：y_z = y (z=0) \oplus y (z=1) 
* 計出y_z (x_\nu)\cdot \overline{z (x_\nu)} = 1 （輸出有差同埋z反而取0）對應嘅輸入x0，x1……方程
* 寫出各種可能嘅輸入矢量x_\nu=[x_n,\ldots x_2, x_1, x_0]^T 嘅具體值，其中x0，x1……可以係0，1抑或X（是但）

## D演算法
**D演算法**係第一種實質上可以應用喺電腦自動化嘅測試圖樣生成演算法。佢係通過引入一個**D標記**，嚟同時標明某個輸入x嘅正常情況/故障情況，再按照D標記同01嘅運算規則嚟引導至輸出y。對於x嚟講，D對應嘅係「正常情況下1/故障情況下0」，而\overline{D}就反之。

D標記滿足以下公式：

D\cdot1=D，D+0=D噉就可以在序向邏輯電路入便將輸入嘅D遞到輸出作為D一係\overline{D}輸出（睇在中間有幾多非門）。

具體過程有：

**故障厏定**（**F**ehlerbelegung）：揀取要檢測嘅信號同埋佢上高厏定嘅故障類型（D定係\overline{D}），噉樣做下游就體現為D/\overline{D}信號、上游就體現為對應嘅正常信號；

**致敏**（**S**ensibilisierung）：每當D/\overline{D}信號遇上與或邏輯門嗰陣時，通過D\cdot1=D，D+0=D公式嚟決定另一條路上嘅信號、嚟保證佢傳得到下游；

**藴涵**（**I**mplikation）：根據邏輯門真值表計算上下游信號真值；

**可選分配**（**O**ptionale Zuweisung）：計算a+b=1、a\cdot b=0藴涵情況嗰陣時，a、b取值會有多種組合，要列澌啲組合出嚟，並根據佢哋列出輸入向量表。若果組合嘅信號仲會藴涵到其他信號，就要從中揀取啲真值組合出嚟、啲唔會同啲經已藴涵過、致敏過嘅信號真值有衝突嘅，再根據佢哋列出輸入向量表。

## 睇埋
* 故障模型
* 錯誤覆蓋率

## 考
現代建築

喺廿世紀頭嘅西方世界，建築學界開始唔妥成日都淨係復興舊建築風格，亦都開始唔鍾意巴洛克或者哥德嗰啲勁用裝飾嘅風格，於是產生咗一系列新嘅思想，掀起咗**現代建築**（；英文：**modern architecture**）嘅風潮。當中德國喺 1907 年建立嘅德意志工藝聯盟（Deutscher Werkbund）同埋喺 1919 年建立嘅包浩斯（Bauhaus）學派尤其令人注目，佢哋重新界定建築學，將建築學視為藝術、工藝、同科技嘅終極結合。

初頭嗰陣，現代建築係一套哲學同美學嘅運動，而喺一戰打後，現代建築師開始諗咗一套完整嘅風格應付戰後嘅新社經秩序，集中於應對中產階層同基層嘅需要，而唔係好似舊時啲建築師噉一味用有歷史性嘅風格嚟迎合（嗰時經已沒落嘅）貴族階層嘅需要。現代建築嘅特色係將建築物簡約化，攞走啲不必要嘅裝飾，而淨係流露出棟建築物嘅幾何型態；現代建築物會展現佢哋嘅功能同結構元素，唔介意露出棟嘢嘅鋼筋同水泥；而且加上科技上嘅進步，建築物嘅高度進一步提升，例如孟加拉裔建築師 Fazlur Rahman Khan 所發明嘅管狀結構令到人類能夠起超過 40 層高嘅樓。而好似賴特（Frank Lloyd Wright）等嘅名建築師發展出有機建築（organic architecture）嘅諗頭，指出建築物嘅型態應該由用佢嘅人嘅需要同佢周圍嘅環境定義。

## 攷
後現代主義建築

**後現代主義建築**（**postmodern architecture**）係結合咗現代嘅建築科技同平價嘅材料嘅一種建築風格，並且運用現代前嘅建築美學嚟起嘢，好多時會用古代風格嘅元素（例如哥德式元素仲係相當有人氣）。
海難

**海難**（**Shipwrecking**），又叫**船難**、**船隻失事**，係涉及水上交通嘅交通失事。嚴重嘅海難會導致船隻沉沒，引致重大嘅人命傷亡同財產損失。

## 睇埋
*擱淺
沉船 (搞清楚)

**沉船**通常指因海難而沉咗嘅船，重可以係：
*沉船 (小說)，衛斯理系列小說
*傳統粵語俗語入面嘅「搭沉船」，指一個人拖累咗成隊人
*網絡潮流用語嘅「沉船」，指對性工作者動咗真感情，亦可解作不道德戀情，愛上性伴侶（SP，FWB）以及偷食對像。
上訴法庭

**上訴法庭**係專門處理上訴案件嘅法庭，覆核返初級法院嘅判決。

## 各地上訴法庭
*上訴法庭 (香港)

## 睇埋
*高等法院
*最高法院
BL

**BL**，拉丁字母串字，指：

## 國
* 聖巴多祿繆，BL，Saint Barthélemy，國代號
* .bl，聖巴多祿繆網域名

## 機構同組織
* 大英國書館，BL，British Library
* 英國利蘭
閉幕禮

**閉幕禮**係運動會、會議、展覽等活動結束嗰陣舉行嘅儀式，通常會有文藝表演、致辭、交接儀式等。

## 睇埋
*開幕禮
主持人

**主持人**係負責場所、節目、儀式等各式項目嘅主持，負責掌控節目活動時間、進度同氣氛。

## 種類
* 電視節目嘅主持人一般稱為「電視節目主持人」。
* 新聞報導嘅主持人稱為「主播」。
* 電台節目嘅主持人稱為「唱片騎師」或「DJ」。
* 文藝晚會、開幕禮、閉幕禮等現場節目，以及宗教或民俗儀式嘅主持人，稱為「**[[司儀]]**」。
* 婚禮嘅主持人，現代稱為「婚禮主持」或「婚禮司儀」，古代稱為「贊禮」。
* 電視節目戶外主持稱為「外景主持人」。
船隻殘骸

**船隻殘骸**（）係遇到海難而爛咗嘅船。如果沉咗落水底，就叫**沉船**。
## 睇埋
*擱淺
*海怪
擱淺

**擱淺**係海難一種，指船沖咗埋近岸淺水嘅地方，通常都會損毀船底嘅結構。如果係撞到水底嘅礁石，就叫**觸礁**。
岩雕建築

**岩雕建築**（**Rock-cut architecture**）係自天然岩石經過加工而成嘅建築，有好多都係宗教雕像（尤其係佛像），另一啲就係陵墓。
食水 (搞清楚)

**[[食水]]**一般係指可以飲用嘅水，亦可以係：
*食水 (船)，水沉落水下面嘅部份嘅最大高度
*中醫用語，腫脹病症
*抽水又叫食水，喺工作或事件中擅自抽取利潤
踏浪者行動

**踏浪者行動**（）係香港警務處為咗應對喺2019年下半年發生嘅反修例運動而部署嘅行動，有關行動喺2019下半年起，香港發生了過千場以反對《2019年逃犯及刑事事宜相互法律協助法例（修訂）條例草案》為由的示威及遊行，不少繼後演變成暴力事件及暴動，為警隊帶嚟嚴峻挑戰。為應對呢場暴亂，警隊執行咗「踏浪者」行動（Operation TIDERIDER）。

呢次行動的規模、複雜程度、指揮架構、動員、參與單位數目同持續行動日數都係前所未有。警隊一直忍辱負重、砥礪前行，並成功將違法之徒繩之於法。當時暴徒肆意破壞私人和政府物業、交通系統，並以磚頭、利器、鐵枝、弓弩、汽油彈、腐蝕性液體、爆炸品等致命武器攻擊警察同市民；圍攻警署及警察宿舍；更針對警察及其家屬在網絡上進行鋪天蓋地起底、誹謗及恐嚇，令警務人員同家屬承受着巨大壓力及面對重大安全威脅。其間，警務人員日以繼夜當值，多名警員在行動中受傷。面對回歸以來香港社會最嚴峻嘅挑戰，警隊上下不辱使命，堅守崗位，維護咗香港的法治和秩序。

同年8月，退咗休嘅前香港警務處副處長劉業成返警隊做「副處長（特別職務）」，領導踏浪者行動。

配合呢次行動，警方引入一啲新措施，譬如9月頭開始批准休班警務人員帶住伸縮警棍。

時任警務處處長鄧炳強喺2020年特別設立「踏浪者行動獎章」，表彰行動入面展現卓越專業精神和勇氣嘅警員。行動獎章嘅正面喺警徽，背面係穿戴防暴裝備嘅警察。獎章綬帶分別繡上橙色或紫色橫紋，橙色代表勇氣，紫色代表智慧，彰顯人員喺行動中所擔當嘅獨特角色。

## 參考

## 睇埋
*特別戰術小隊
*日峰行動
骨元

**骨元**（英語：osteon）或者叫**骨單位**、**哈弗斯系統**（英語：haversian system ），係密質骨嘅基本功能單元。佢大致上係圓柱形噉嘅樣，通常幾毫米咁長，直徑大約得嗰0.2毫米。

## 攷


## 出面網頁
* SLIBS Bone Website:  http://www.trinity.edu/stonily/bone/intro2.htm
* 
* Histology of osteons
*
面談

**面談**（）係指一種涉及兩個或者以上人士嘅對話，由一方發問，另一方回答。如果係記者做嘅，就叫**採訪**。如果係一個團體去考核一個人啱唔啱要求，就叫面試。

## 睇埋
*見工
*面試研究
腎元

**腎元**（），係腎整尿（urine）嘅基本功能單位，人嘅腎大約有200萬個腎元，每一個腎元由腎小體同腎小管組成。佢嘅主要作用係做超濾作用同再吸收，調節血液入面嘅水份同溶解物質，將剩低嗰啲嘢用尿液嘅形式排出去。而且腎元重可以調節血量同埋血壓，控制電解質同代謝，調節血液嘅酸鹼值。

## 結構

*1. 腎小球
*2. 輸出小動脈
*3. 鮑曼氏囊
*4. 近曲小管
*5. 集水管
*6. 遠曲小管
*7. 亨利氏套
*8. 貝里尼管
*9. 腎小管周圍毛細血管
*10. 腎靜脈
*11. 腎動脈
*12. 輸入小動脈
*13. 近血管球體

## 攷
鮑曼氏囊

**鮑曼氏囊**（、）係哺乳動物嘅腎入面嘅一個類似杯形狀嘅嘢，佢出現喺腎元嘅前半部分。血液流入去腎小球嗰時，大粒嘅分子例如紅血球因為太大粒而過唔到腎小球嘅表層，而細粒嘅分子例如尿素同水可以順利擴散（diffuse）入去鮑曼氏囊，所以形成到一個超濾作用（ultrafiltration）。細粒分子組成嘅濾液會流入鮑曼氏囊，之後再經過近曲小管、遠曲小管進行再吸收作用同埋分泌作用，最後先形成到尿液。

## 結構